Νεκροί οι δύο πιλότοι του μαχητικού Su-25 που έπεσε στην Σταυρούπολη | Documento\nΔιαβάζετε: ΝΕΚΡΟΙ ΟΙ ΔΥΟ ΠΙΛΟΤΟΙ ΤΟΥ ΜΑΧΗΤΙΚΟΥ SU-25 ΠΟΥ ΕΠΕΣΕ ΣΤΗΝ ΣΤΑΥΡΟΥΠΟΛΗ\n4.09.2019 | 15:33\n4.09.2019 | 15:42\nΝεκροί εντοπίστηκαν οι δύο πιλότοι του μοιραίου Su-25 που συνετρίβη χθες στην περιοχή της Σταυρούπολης στη Ρωσία.\nΤο αεροσκάφος έπεσε σε μια έρημη περιοχή και καταστράφηκε ολοκληρωτικά. Ανώνυμη πηγή είπε στο κρατικό πρακτορείο ειδήσεων της Ρωσίας TASS πως το Su-25 εκτελούσε εκπαιδευτική πτήση και απογειώθηκε από την αεροπορική βάση του Budyonnovsk.\nΟι έρευνες για τον εντοπισμό τους ξεκίνησαν χθες μόλις έγινε αντιληπτό πως συνετρίβη.\nΠληροφορίες ανέφεραν πως το αεροσκάφος έχασε επικοινωνία λίγο πριν το ατύχημα, ωστόσο, οι δύο πιλότοι κατάφεραν να εκτιναχθούν από το αεροσκάφος. Τελικά, όμως, δεν τα κατάφεραν και εντοπίστηκαν οι σοροί τους.


Μεγάλη επιτυχία στο 29ο Πανελλήνιο Ατομικό Μαθητικό Πρωτάθλημα σκάκι σημείωσε ο 9χρονος μαθητής του 12ου Δημοτικού Σχολείου Βόλου Τσαρσιταλίδης Χρήστος, καθώς κατέκτησε την πρώτη θέση ανάμεσα σε 82 συμμετέχοντες και αναδείχθηκε πρωταθλητής Ελλάδος στη Γ' Δημοτικού. Ιδιαίτερη σημασία έχει το…\nTo Ομαδικό και Ατομικό Πρωτάθλημα Σκάκι Μαθητών-Μαθητριών Θεσσαλίας 2017 διοργανώθηκε στον Βόλο το Σαββατοκύριακο 11-12 Μαρτίου 2017 σε συνεργασία με τους ΑΣΚ Αλμυρού «Τιτάνες», Τ.Ε.Σ.Σ. Θεσσαλίας, Δήμο Βόλου και Δ.Ο.Ε.Π.Α.Π.-ΔΗ.ΠΕ.ΘΕ. Δήμου Βόλου, στo πλαίσιο των προκριματικών αγώνων για την τελική…\nΞεκίνησε το 1ο ανοιχτό τουρνουά εθνικής και διεθνούς αξιολόγησης για το 2017 της Σ.Ε. Βόλου. Οι αγώνες διεξάγονται κάθε Τετάρτη απόγευμα με ελβετικό σύστημα έξι γύρων στο αθλητικό κέντρο Αδαμόπουλου, Ρήγα Φεραίου και Γλάδστωνος. Στον 1ο γύρο σημειώθηκαν τα παρακάτω…\nΦίλοι του σκακιού και συνοδοί των αθλητών παρακολούθησαν την Κυριακή 26/3 στην αίθουσα της Ένωσης Σκακιστικών Σωματείων Κεντρικής Ελλάδας-Ε.Σ.ΣΚ.Ε. Μακροπούλου 93 στη Λαμία είκοσι τέσσερις αθλητές και αθλήτριες, που αγωνίσθηκαν στους αγώνες του Final Four για την ανάδειξη της πρωταθλήτριας…\nΜε μεγάλη επιτυχία και με συμμετοχή άνω των 220 μαθητών και μαθητριών από όλη τη Θεσσαλία (από τις πολυπληθέστερες διοργανώσεις μαθητικών σκακιστικών αγώνων που έγιναν στη Θεσσαλία) πραγματοποιήθηκε στον Βόλο το διήμερο 11 και 12 Μαρτίου 2017 το ομαδικό και…\nΗ Σκακιστική Ένωση Βόλου διοργανώνει το 1ο ανοιχτό τουρνουά εθνικής και διεθνούς αξιολόγησης για το 2017. Ο 1ος γύρος θα ξεκινήσει την Τετάρτη 22 Μαρτίου και ο τελευταίος θα διεξαχθεί την Τετάρτη 3 Μαΐου. Οι αγώνες θα διεξαχθούν με ελβετικό…\nΜε μεγάλη συμμετοχή το Εαρινό σκακιστικό τουρνουά 2017\nΜε εξαιρετική συμμετοχή μαθητών από νήπια έως και τη Γ΄ Γυμνασίου, συνοδεία των γoνέων τους, διεξήχθη το «Εαρινό σκακιστικό τουρνουά 2017» που διοργάνωσε η Σκακιστική Ένωση Βόλου την Κυριακή 5 Μαρτίου στο φιλόξενο χώρο του 2ου Δ.Σ. Βόλου. Η όμορφη…\nΜεγάλη επιτυχία για τους νεαρούς σκακιστές της Μαγνησίας που συμμετείχαν στο Ανοικτό Νεανικό Τουρνουά Σκάκι U1800, καθώς κατέκτησαν τα δύο από τα τρία μετάλλια του τουρνουά και γενικώς πλασαρίστηκαν σε πολύ καλές θέσεις στην τελική βαθμολογία. Το τουρνουά συνδιοργάνωσαν στη…\nΤουρνουά γρήγορου σκακιού από τη Σ.Ε. Βόλου την Κυριακή\nΜαθητικό τουρνουά γρήγορου σκακιού (ράπιντ) θα διεξαχθεί από τη Σ.Ε. Βόλου την Κυριακή 5 Μαρτίου 2017 στις αίθουσες του 2ου Δημοτικού Σχολείου Βόλου σε συνεργασία με τη διεύθυνση του σχολείου. Δικαίωμα συμμετοχής έχουν οι μαθητές και οι μαθήτριες των Νηπιαγωγείων, των…


Η συνέντευξη Τύπου για τον μαραθώνιο | Onsports.gr\nhome ΣπορΣτίβοςΗ συνέντευξη Τύπου για τον μαραθώνιο Κοινοποιήστε\nΗ συνέντευξη Τύπου για τον μαραθώνιο\tΣυντάκτης: Onsports Team\nΔημοσίευση: Πέμπτη, 10 Νοεμβρίου 2011 18.11\nΣιγουριά επιτυχίας εξέφρασαν οι διοργανωτές και οι συμμετέχοντες στον κλασικό μαραθώνιο της Αθήνας.\tΤην πεποίθησή τους ότι για μία ακόμη χρονιά ο Κλασικός Μαραθώνιος της Αθήνας θα διεξαχθεί υπό απόλυτη οργανωτική και αγωνιστική επιτυχία, εξέφρασαν στην καθιερωμένη συνέντευξη Τύπου, που πραγματοποιήθηκε την Πέμπτη (10/11) οι διοργανωτές, αλλά και οι υπόλοιποι ομιλητές. Εκ μέρους του ΣΕΓΑΣ μίλησαν ο πρόεδρος Βασίλης Σεβαστής και ο αντιπρόεδρος και πρόεδρος της οργανωτικής επιτροπής Κώστας Παναγόπουλος, ενώ την Πολιτεία εκπροσώπησαν ο υφυπουργός Υγείας Χρήστος Αηδόνης και ο γενικός γραμματέας Αθλητισμού, Πάνος Μπιτσαξής, ενώ από την Περιφέρεια Αττικής παραβρέθηκε η αντιπεριφερεάρχης Νοτίου Τομέα Μαρία Καρακλιούμη, το Δήμο Αθήνας η πρόεδρος του ΟΝΑ Παναγιώτα Ψαράκη και το Δήμο Μαραθώνα ο Δήμαρχος Ιορδάνης Λουίζος.\nΠαρόντες ήταν επίσης ο πρόεδρος της AIMS Πάκο Μποράο, ο πρόεδρος της ΟΠΑΠ ΑΕ, Μέγα χορηγού της διοργάνωσης, Γιάννης Σπανουδάκης, ο γενικός γραμματέας του ΕΟΤ, Γιώργος Κολέτσας, η πρόεδρος της ελληνικής εθνικής επιτροπής της UNESCO, Κατερίνα Τζιτζικώστα, η εκπρόσωπος της Ελληνικής Πνευμολογικής Εταιρείας, Χριστίνα Γκράτζιου. Τους αθλητές εκπροσώπησαν ο Κενυάτης Ρέιμοντ Μπετ, περσινός νικητής του Κλασικού Μαραθωνίου της Αθήνας, ο οποίος φέτος θα μετάσχει και πάλι με στόχο το ρεκόρ διαδρομής του Ιταλού Μπαλντίνι από τους Ολυμπιακούς της Αθήνας το 2004, η νικήτρια του Πανελληνίου πρωταθλήματος του 2010, Τίνα Κεφαλά και του 2009 στους άνδρες Δημήτρης Θεοδωρακάκος, καθώς και ο Κώστας Πούλιος που θα πάρει μέρος στα 10 χλμ και πρόσφατα έπιασε το χαμηλό όριο πρόκρισης για τους Ολυμπιακούς του Λονδίνου το 2012.\nΟ Πάνος Μπιτσαξής είπε: «Ο Μαραθώνιος δεν είναι ένα οποιοδήποτε άθλημα, είναι το άθλημα των αθλημάτων. Η κορυφή του αθλητισμού και η κλασική διαδρομή είναι η μήτρα της διαχρονικότητας του αθλητισμού μας. Εμπεριέχει αξίες και συμβολισμούς από τα βάθη της ιστορίας. Η Πολιτεία στηρίζει με όλες τις δυνάμεις της τον ΣΕΓΑΣ και καλωσορίζουμε όλους τους ξένους επισκέπτες στη χώρα μας. Σταθερό παραμένει τα αίτημά μας προς την IAAF να αναγνωρίζει αποκλειστικά ως παγκόσμιο ρεκόρ μόνο αυτό που επιτυγχάνεται στην κλασική διαδρομή». Ο κ Σπανουδάκης στη σύντομη ομιλία του τόνισε: «Ευχαριστώ το ΣΕΓΑΣ για την τιμή που μας έκανε να συμμετέχουμε σε αυτό το μεγάλο γεγονός που είναι η διοργάνωση του Κλασικού Μαραθωνίου της Αθήνας. Αποτελεί ένα παγκόσμιο στολίδι για τον αθλητισμό. Είναι χαρά μας που για τα επόμενα έξι χρόνια θα στηρίζουμε το ΣΕΓΑΣ και τον Κλασικό Μαραθώνιο της Αθήνας». Να σημειωθεί ότι ο ΟΠΑΠ λειτουργεί στον προαύλειο χώρο του Ζαππείου το "Θόλο του Μαραθωνίου", όπου προβάλλονται μηνύματα για τον Μαραθώνιο, ενώ υπάρχουν και δραστηριότητες για τα παιδιά.


Τα «Ιουλιανά» του 1920 και η δολοφονία του Ίωνος Δραγούμη | ΕΛΛΑΣ\n← Θανατική ποινή μετά από δημοψήφισμα μελετά η Τουρκία\nΊων Δραγούμης: «Φτάνουν πια οι Μάρτυρες. Χρειάζονται τώρα ήρωες. Γενείτε ήρωες….». →\nΤα «Ιουλιανά» του 1920 και η δολοφονία του Ίωνος Δραγούμη\tPosted on Ιουλίου 31, 2016\tby ellas Το τέλος του Α’ παγκοσμίου πολέμου βρίσκει τον Ελευθέριο Βενιζέλοκαι τους φιλελεύθερους, αδιαμφισβήτητους κυρίαρχους στην εσωτερική πολιτική σκηνή της Ελλάδος. Τα βασικότερα εργαλεία για την επικράτηση αυτή μετά το 1917, ήταν η εξορία του Βασιλιά Κωνσταντίνου, η επιβολή στρατιωτικού νόμου, η εκκαθάριση των δημοσίων υπηρεσιών από τους αντιβενιζελικούς, η αναγκαστική αποστρατεία όλων των αντιφρονούντων Βασιλοφρόνων αξιωματικών, η εξορία των είκοσι σημαντικότερων πολιτικών προσωπικοτήτων των αντιβενιζελικών καθώς και η απόλυση του αντιβενιζελικού Αρχιεπισκόπου (1). Μια σειρά από τουφεκισμούς οπλιτών που αντιδρούσαν στην Βενιζελική επιστράτευση (λ.χ. στα «Λαμιακά») ολοκλήρωσαν το σκηνικό του αυταρχισμού.\nΗ είδηση της απόπειρας δεν έγινε αμέσως γνωστή στην Αθήνα, παρά μόνο το μεσημέρι της31ης Ιουλίου του 1920. Σύμφωνα με την μαρτυρία του Εμμανουήλ Ρέπουλη, αντιπροέδρου της κυβερνήσεως Βενιζέλου, προσπάθησε ο ίδιος να κρύψει την είδηση, αλλά ήδη ανεπίσημες φήμες στην πόλη διέδιδαν τον θάνατο του Βενιζέλου. Αμέσως μετά την κυκλοφορία της«είδησης», ένα οργισμένο πλήθος Βενιζελικών παρακρατικών ξεχύθηκε στους Αθηναϊκούς δρόμους ζητώντας εκδίκηση (5), κρατώντας ρόπαλα και λοστούς επιτέθηκαν αρχικά κατά των γραφείων όλων των Αντιβενιζελικών εφημερίδων καταστρέφοντας αυτά σχεδόν ολοσχερώς (Η Πολιτεία, Η Καθημερινή, το Σκριπ, η εσπερινή), αμέσως μετά επιτέθηκαν στις οικείες των συγγενών των επίδοξων δολοφόνων, προκάλεσαν εκτεταμένες ζημιές στο θέατρο της Κοτοπούλη (γνωστής οπαδού της Αντιπολίτευσης και του εξόριστου Βασιλιά), αρκετές ζημιές σε ζαχαροπλαστεία, καφενεία και άλλα καταστήματα γνωστών αντιβενιζελικών πολιτών, ενώ λεηλάτησαν και τις οικείες των ηγετών της «Ηνωμένης Αντιπολίτευσης», καταστρέφοντας σχεδόν ολοσχερώς την οικεία του πρώην πρωθυπουργού Στέφανου Σκουλούδη (6).\nΟ Ίων Δραγούμης πληροφορήθηκε την είδηση της απόπειρας νωρίς το μεσημέρι. Οδήγησε την Μαρίκα Κοτοπούλη στο σπίτι της στην Κηφισιά για να την προστατεύσει από τυχόν βιαιοπραγίες εις βάρος της λόγω των πολιτικών της φρονημάτων και υπό το καθεστώς μιας έντιμης αλλά μοιραίας αντίληψης του καθήκοντος, αποφάσισε να επιστρέψει στα γραφεία της εφημερίδας του, ώστε να επιμεληθεί την έκδοση της. Είχε απόλυτη συναίσθηση του κινδύνου της απόφασης του. Ένιωθε την υποχρέωση να μην κρυφτεί αλλά να σταθεί στο ύψος των περιστάσεων, αναλαμβάνοντας τις ευθύνες του ως ένας από τα ηγετικά στελέχη της αντιπολίτευσης.\nΚατέβηκε με το αμάξι του την οδό Κηφισίας ως το ύψος των Αμπελοκήπων στην τότε έπαυλη Θων. Εκεί τον σταμάτησε μια ομάδα ενόπλων που άνηκαν στο περίφημο τάγμα ασφαλείας του Παυλου Γύπαρη(7). Ο Δραγούμης συναισθάνθηκε τον κίνδυνο και ζήτησε από τον οδηγό να προχωρήσει. Οι ένοπλοι όμως ακινητοποίησαν το αυτοκίνητο, συνέλαβαν τον Δραγούμη τον χτύπησαν στο πρόσωπο και τον οδήγησαν βίαια στον στρατώνα του τάγματος τους. Στο προαύλιο του στρατώνα βρίσκονταν ο Παύλος Γύπαρης, διοικητής των Βενιζελικών ταγμάτων ασφαλείας, παλαιός γνώριμος του Δραγούμη από τον Μακεδονικό Αγώνα, και ο Εμμανουήλ Μπενάκης, επίσης γνώριμος του Δραγούμη απο την θητεία του στην πρεσβεία της Αλεξάνδρειας. Αρχικά οι δύο άνδρες συζητούσαν χαμηλόφωνα κοιτάζοντας βλοσυρά τον Δραγούμη. Η αγωνιώδης αναμονή του αιχμαλώτου διήρκεσε 20 λεπτά. Μετά από ένα μυστηριώδες τηλεφώνημα που δέχτηκε, ο Γύπαρης διέταξε 18 στρατιώτες με οπλισμένα τα ντουφέκια, να οδηγήσουν τον Δραγούμη αιχμάλωτο, πεζή ως το φρουραρχείο (8).\nΟι στρατιώτες περιστοίχισαν τον Δραγούμη και τον οδήγησαν στην συμβολή των οδών Κηφισίας και Ρηγίλλης. Εκεί σταμάτησαν και τον έστησαν σε έναν μαντρότοιχο. «Δεν υπάρχει πλέον ελπίδα;» τους ρώτησε ο μελλοθάνατος μέσα στην επιθανάτια αγωνία του. Κανείς από τους ενόπλους δεν απάντησε. Πρότειναν όλοι τα όπλα τους και έριξαν στον άτυχο άνδρα εξ επαφής χωρίς καν παράγγελμα. Ο Δραγούμης δεν αντιστάθηκε, ούτε και προσπάθησε να ξεφύγει από τους δολοφόνους του(9). Ήρεμα στάθηκε μπροστά τους, κοιτώντας τον Αττικό ουρανό που τόσο ύμνησε και αγάπησε, για τελευταία φορά…Οι εύστοχες ριπές των όπλων τον άφησαν στον τόπο χωρίς πνοή. Οι δολοφόνοι του, πλησίασαν την σωρό του και τον λόγχισαν για να βεβαιωθούν για τον θάνατο του. Αμέσως μετά επέστρεψαν στον στρατώνα τους.\nΤο πτώμα του Δραγούμη έμεινε σκυλευμένο στο πεζοδρόμιο για πολλές ώρες. Αργά το απόγευμα μεταφέρθηκε στο νεκροτομείο, όπου μετά από ειδοποίηση αργά το βράδυ, προσήλθε τραγική μορφή ο γηραιός πατέρας του Στέφανος Δραγούμης, (πρώην πρωθυπουργός και τελευταίος ύπατος αρμοστής στην Κρήτη) για να αναγνωρίσει τον νεκρό γιο του. Η οικογένεια του νεκρού απαίτησε νεκροψία που έδειξε ότι ο άτυχος άνδρας έφερε 9 σφαίρες στο κορμί του, έντεκα λογχισμούς διαμπερείς δια ξιφολόγχης και κάταγμα του αριστερού μηρού δια υποκοπάνου όπλου.\nΗ δολοφονία του Ίωνος Δραγούμη κηλίδωσε τον πολιτικό βίο της χώρας βαθαίνοντας το ψυχικό χάσμα ανάμεσα στους δύο κόσμους (βενιζελικών-αντιβενιζελικών), επιβεβαίωσε την κοινωνική αίσθηση για τον Βενιζελικό αυταρχισμό στην άσκηση της εξουσίας και τελικά αποτέλεσε έναν ρυθμιστικό παράγοντα για το απρόσμενα θετικό αποτέλεσμα για την «Ηνωμένη Αντιπολίτευση» στις εκλογές της 1ης Νοεμβρίου 1920, κάτι που υποβαθμίζει συστηματικά η σύγχρονη ελληνική ιστοριογραφία.\nΣΗΜΕΙΩΣΕΙΣ: (1) Ιστορία του Ελληνικού έθνους. (2) Η Γαλλική αστυνομία πρότεινε σειρά μέτρων ασφαλείας στην ελληνική αντιπροσωπεία που όμως δεν τηρήθηκαν. (3) Λεπτομέρειες για το περιστατικό, Γρηγοριάδης ο.π. σελ357, (4)ο.π. σελ 358. (5) Βιογραφία Πρωτοπαπαδάκη σελ 344, (6)ο.π 345.7)Το συγκεκριμένο τάγμα αποτελείτο αποκλειστικά από Κρητικούς και ονομαζόταν έτσι γιατί ή αποστολή του ήταν η προσωπική ασφάλεια του Βενιζέλου. Αποκαλούντο «Γυπαραίοι», από το όνομα του διοικητή τους και ήταν λόχοι μισθοφόρων που έπαιρναν 150 έως 180 δραχμές το μήνα, όταν ο μισθός λοχαγού ήταν 600 δραχμές. Οι βιαιότητες τους συνετέλεσαν ώστε το αντιβενιζελικό ρεύμα στους πολίτες να διογκωθεί….(8) Εκτέλεση, σελ20. (9)έκθεση του αυτόπτη μάρτυρα Λεμπέντιεφ, βλ. επίμετρον. (10)αναλυτικά στο «η εκτέλεση του Ιωνος Δραγούμη στον τύπο της εποχής». (11)Δέλτα, απομνημονεύματα τ. Ελ. Βενιζέλος, σελ.58. (12)Μαρκεζίνης, τ.4\nΒΙΒΛΙΟΓΡΑΦΙΑ: 1. Ιστορία του Ελληνικού έθνους, εκδοτική αθηνών, τ. ΙΓ,2. Διχασμός-Μικρά Ασία, Φοίβος Γρηγοριάδης, εκδ. Κεδρηνός, 3. Η εκτέλεση του Ιωνος Δραγούμη στον τύπο της εποχής, Αθ. Κόρμαλη, εκδ. Πελασγός, 4. Ελ. Βενιζέλος, εθνάρχης η εθνικός ολετήρας?, Κώστας Μπαρμπής, εκδ. Πελασγός, 5. Ιστορία του Ελληνικού Εθνους, Σπυρίδων Μαρκεζίνης, εκδ. Πάπυρος, 6. Πέτρος Πρωτοπαπαδάκης (1859-1922), Αλέξανδρος Οικονόμου, 7. Η εκτέλεση, Φρέντυ Γερμανός, εκδ. Κάκτος, 8. Αρχείο Πηνελόπης Δέλτα, τόμος «Ελευθέριος Βενιζέλος», εκδ. Ερμής.\nΤην προσοχή μου επέσυρεν ομάς στρατιωτών αγόντων εν συνοδεία έναν πολίτην καλού παρουσιαστικού και βαδίζοντος μετά πολλής αξιοπρέπειας. Δεξιόθεν και αριστερά αυτού εβάδιζον δύο στρατιώται, δεκάς δε ετέρων στρατιωτών είπετο εκ του συνέγγυς. Πάντες έφερον ντουφέκια.\nΟι στρατιώται αφού εσταμάτησαν, επυροβόλησαν. Ερρίφθησαν παρ΄αυτών περί τους δέκα πυροβολισμοί. Ουδέν πρόσταγμα ηκούσθη. Ο πυροβοληθείς πολίτης κατέπεσεν άπνους, χωρίς να βγάλει κραυγή, χωρίς να είπη τι…..»\nΟ “μονόλογος” της Πηνελόπης Δέλτα για τον Ιωνα Δραγούμη\nΠηνελόπη Δέλτα: Ένας έρωτας που δεν έσβυσε ποτέ..\nThis entry was posted in ΕΛΛΑΔΑ, ΕΛΛΑΣ, ΕΛΛΗΝΕΣ ΣΥΓΓΡΑΦΕΙΣ, ΕΛΛΗΝΙΣΜΟΣ, ΙΣΤΟΡΙΑ and tagged συνθήκη των Σεβρών, Ίωνας Δραγούμης, Απόστολος Τσερέπης, Αντάντ, Γύπαρη, Γεώργιος Κυριάκης, Ελευθέριος Βενιζέλος, Εμμανουήλ Μπενάκης, Ιουλιανά 1920, Μεγάλη Ιδέα, Παυλος Γύπαρης, Πηνελόπη Δέλτα, δολοφονία Ίωνος Δραγούμη. Bookmark the permalink.\t← Θανατική ποινή μετά από δημοψήφισμα μελετά η Τουρκία


100 Fighter Wing, HQ HQ Squadron έμεινε στο Ibsley Hampshire στις 01 Απριλίου 1944\nΠτέρυγα των ΗΠΑ Airforce\n100 Fighter Wings (ΗΠΑ)\nΤο 100 Fighter Wing, Headquarters και Headquarters Squadron είναι μία από τις μονάδες στη λίστα σταθμών του Ηνωμένου Βασιλείου που έκανε ο κ. Grinton. Αυτό και άλλες εγγραφές στις Back to Normandy συλλέχθηκε από την έδρα, το Ευρωπαϊκό Θέατρο Επιχειρήσεων, το Kingdom Station List και με ημερομηνία Σεπτέμβριος 1944.\nΟι κομητείες αναφέρονται ως οι λεγόμενες βρετανικές κομητείες πριν από το 1974. Οι συντεταγμένες χαρτών γίνονται αυτόματα με τους Χάρτες Google. Εάν έχετε πιο ακριβή τοποθεσία, φωτογραφίες, ιστορίες ή συνδέσμους, στείλτε τα στοιχεία σας στο Back to Normandy. Η μονάδα είναι επίσης γνωστή ως μέλος του Στρατού των ΗΠΑ, της Πολεμικής Αεροπορίας του Στρατού. Σε αυτήν την περίοδο, περίπου αυτή την ημερομηνία της 01ης Απριλίου 1944, το 100 Fighter Wing, Headquarters και Headquarters Squadron ήταν εδώ στο Ibsley του Hampshire.\n« Προηγούμενη καταχώριση σε 100 Fighter Wings (ΗΠΑ) | Επόμενη λίστα σε 100 Fighter Wings (ΗΠΑ) »


Τιμή πώλησης18,99 €\nΑυτό που κάνει το βιβλίο να ξεχωρίζει είναι η πληρότητά του, καθώς δίνει απαντήσεις στα σημαντικότερα ερωτήματα που κάθε εκκολαπτόμενος ερευνητής –ανεξάρτητα από την ειδικότητά του– θα αντιμετωπίσει, υποδεικνύοντας τρόπους, μέσα και διαδικασίες που κάνουν πιο εύκολα τα πρώτα βήματά του στα ομολογουμένως δύσκολα μονοπάτια της έρευνας. Τέλος, ως πρακτικός οδηγός διακρίνεται για την παιδαγωγική του δομή, καθώς η παρουσίαση κάθε επιμέρους θέματος προχωρά από τα ευρύτερα ζητήματα προς τα ειδικότερα, προσφέροντας συγχρόνως στον αναγνώστη ευελιξία στην προσέγγιση της ύλης. Ο συγγραφέας καλύπτει όλα τα ζητήματα που σχετίζονται με την έρευνα, διακρίνοντάς τα σε τρεις βασικές ενότητες: Η ενασχόληση με την έρευνα: αντικείμενο, χώροι εργασίας και προσόντα για σταδιοδρομία στην έρευνα – η προετοιμασία ενός ερευνητή (σπουδές, επιμόρφωση), η διεκδίκηση μιας θέσης εργασίας, η αρχή μιας επιτυχημένης σταδιοδρομίας. Η ερευνητική δραστηριότητα: οργάνωση μιας έρευνας (από την επιλογή του αντικειμένου μέχρι τα θέματα δεοντολογίας που εγείρει η υλοποίησή της) – διεξαγωγή της έρευνας (ερευνητική μεθοδολογία, εργαλεία και ολοκλήρωση), αναζήτηση βιβλιογραφικών πηγών και διαχείριση του βιβλιογραφικού υλικού. Η δημοσιοποίηση της έρευνας: επικοινωνία με την επιστημονική κοινότητα και με το ευρύτερο κοινωνικό σύνολο – συγγραφή και δημοσίευση επιστημονικών κειμένων, ερευνητικών άρθρων και διατριβών, προφορικές και άλλες μορφές παρουσίασης της έρευνας.


Ακτινογραφία κουπονιού Σαββάτου - Bet - SPORT 24\nΕπιμέλεια: Κώστας Χολίδης Δημοσίευση: 25 Ιουλ. 2015 08:58\nΔιαβάστε συνοπτικά στατιστικά, ειδήσεις και εκτιμήσεις για τα πιο σημαντικά παιχνίδια του κουπονιού του Σαββάτου (25/7). Πηγή: Betblog.gr.\n157. ΒΕΝΤ. ΚΟΦΟΥ - ΜΑΤΣΟΥΜΟΤΟ ΓΙΑΜ.\nΝίκη μετά από τρία παιχνίδια (0-2-1) για την Κόφου, πέρασε με 2-0 από την έδρα της Σόναν, στην έδρα της μετράει τρεις σερί ισοπαλίες και δυσκολεύεται να βρει δίχτυα (2-3-4, 8/9 under 2,5, 7/9 NG). Η Ματσουμότο μετά από εφτά συνεχόμενες ήττες επέστρεψε στις επιτυχίες (2-0 την Κασίμα εντός) και θέλει να αποσπάσει θετικό αποτέλεσμα και μακριά από το γήπεδό της (1-3-5 εκτός). Σωστό δείχνει το σετ, το προσπερνάμε.\n160. ΚΑΣΙΜΑ – ΤΟΚΥΟ\nΈμεινε για δεύτερο σερί παιχνίδι άσφαιρη η Κασίμα, με αποτέλεσμα να ηττηθεί με 0-2 στην έδρα της Ματσουμότο, εξέλιξη που έφερε την απόλυση του προπονητή της (θα πάει με υπηρεσιακό στο προσεχές παιχνίδι). Στο γήπεδό της δεν είναι ιδιαιτέρως αποτελεσματική ως τώρα (2-3-4, 6/9 over 2,5, 7/9 GG). Η Τόκιο είναι μια από τις καλύτερες ομάδες της κατηγορίας όταν αγωνίζεται μακριά από το σπίτι της (7-1-2) και το 1,95 του ασιατικού διπλού +0,5 (Χ2) στην Bet365 δεν μπορεί να αγνοηθεί.\n161. ΒΙΣΣΕΛ ΚΟΜΠΕ - ΓΚΑΜΠΑ ΟΣΑΚΑ\nΈξι παιχνίδια αήττητη συμπλήρωσε η Βίσσελ Κόμπε (2-4-0), στο γήπεδό της πάντως έρχεται από τρεις σερί ισοπαλίες και μετράει μόλις μια νίκη συνολικά (1-3-5 εντός). Η Γκάμπα Οσάκα δεν κερδίζει στα τρία πιο πρόσφατα (0-2-1) και εκτός έδρας μετράει 5-1-4. No Bet.\n162. ΚΑΒΑΣΑΚΙ – ΣΙΜΙΖΟΥ\nΤέσσερις σερί νίκες εντός έχει η Καβασάκι (6-2-2 συνολικά εντός, 6/10 over 2,5, 6/10 GG), η Σιμίζου αγνοεί τη νίκη στα τελευταία έξι πρωταθλήματος (0-2-4), ενώ δεν τα καταφέρνει ούτε μακριά από το σπίτι της (1-3-6). Δίκαιο φαβορί δείχνει η Καβασάκι, ο ασιατικός άσσος -0,75 μπορεί να επαληθευτεί.\n163. ΝΑΓΚΟΓΙΑ – ΟΥΡΑΒΑ\nΜατς με γκολ δίνει η Ναγκόγια μετά τη διακοπή (3/3 over 2,5 & GG), στην έδρα της είναι δυνατή (5-3-2), η Ουράβα έρχεται από την πρώτη ήττα της χρονιάς και μακριά από το σπίτι της μετράει 4-6-0. Μπορεί η Ναγκόγια να αποσπάσει θετικό αποτέλεσμα από τους πρωτοπόρους, εξάλλου συχνά η Ουράβα κολλάει στην ισοπαλία στα εκτός έδρας παιχνίδια της.\n164. ΣΕΝΤΑΪ – ΚΑΣΙΒΑ\nΠαραμένει χωρίς νίκη στο δεύτερο γύρο η Σεντάι (0-1-2), ενώ δεν έχει εκμεταλλευτεί επαρκώς την έδρα της ως τώρα (4-1-6, 8/11 over 2,5, 7/11 GG). Η Κασίβα έρχεται από δυο συνεχόμενες επαγγελματικές νίκες και μακριά από το σπίτι της είναι ικανή για ζημιές (4-2-4). Σφιχτό το σετ, δεν αφήνει πολλά περιθώρια.\n165. ΤΟΣΟΥ – ΣΟΝΑΝ\nΝα βελτιώσει τις εντός έδρας επιδόσεις της θέλει η Τόσου (3-5-2 εντός, τα επτά πιο πρόσφατα ήταν GG με την ίδια να παραμένει χωρίς νίκη), η Σόναν είναι ή του ύψους ή του βάθους στα παιχνίδια μακριά από το γήπεδό της (4-2-3 εκτός, 5/9 GG). Αμφίρροπη αναμέτρηση, μοναδική σκέψη το GG στο 1,80 της Bet365, που επιβεβαιώνεται στα τελευταία παιχνίδια των γηπεδούχων.\n166. ΧΙΡΟΣΙΜΑ - ΓΙΟΚΟΧΑΜΑ ΜAΡΙΝΟΣ\nΤρεις σερί νίκες, όλες με over 2,5, για τη Χιροσίμα μετά τη διακοπή, με αποκορύφωμα την πιο πρόσφατη στην έδρα της ως τότε αήττητης Ουράβα. Συμπλήρωσε έτσι πέντε νίκες στα πιο πρόσφατα έξι πρωταθλήματος (5-1-0, 6/6 over 2,5, 5/6 GG). Ισχυρή παρουσιάζεται και στο σπίτι της, μετράει συνολικά 6-1-2 με ισάριθμες νίκες στα τρία πιο πρόσφατα. Η Γιοκοχάμα αγνοεί τη νίκη εδώ και επτά παιχνίδια (0-5-2) και εκτός έδρας (3-4-2, 5/9 over 2,5, 6/9 GG) παραμένει αήττητη εδώ και πέντε αναμετρήσεις (2-3-0 τα τρία τελευταία ισοπαλίες). Μεταξύ του άσσου και του over 2,5 που πληρώνουν το ίδιο, θα προτιμήσουμε το δεύτερο, στο 2,00 της Bet365, καθώς η Γιοκοχάμα δείχνει ικανή να συνεισφέρει ώστε το σκορ να πάει ψηλά.\n167. ΟΥΛΣΑΝ – ΣΕΟΝΓΚΝΑΜ\nΗ Ουλσάν (4-5-3 εντός έδρας) προηγήθηκε 0-1 επί της σημερινής της αντιπάλου Σέονγκναμ (4-4-3 εκτός) για το κύπελλο μεσοβδόμαδα, αλλά δίκαια δέχτηκε την ισοφάριση. Στην παράταση πήρε την πρόκριση με γκολ στο 95’. Καλό το κύπελλο για την Ουλσάν, αλλά πρέπει αν παίζει καλύτερα στο πρωτάθλημα (1-1-4 στα τελευταία), καθώς πρέπει αν μαζέψει βαθμούς για τα πλέι-οφ παραμονής που έρχονται. Μετά τον αποκλεισμό στο κύπελλο η περσινή κυπελλούχος Σέονγκναμ θέλει να εξασφαλίσει τη συμμετοχή της στα πλέι-οφ του πρώτου μισού της βαθμολογίας. 4-2-0 στο πρωτάθλημα, δείχνει να βρίσκεται σε καλή κατάσταση. Η μοιρασιά μας φαίνεται αρκετά πιθανή μετά το παιχνίδι του κυπέλλου, στο 3,10 βρίσκεται για όποιον παίζει ισοπαλίες.\n168. ΠΟΧΑΝΓΚ – ΓΚΟΥΑΝΓΚΤΖΟΥ\nΜε ανατροπή αποκλείστηκε από το κύπελλο η Ποχάνγκ (4-2-5 στο σπίτι της) από τη Σεούλ, πλέον θα ρίξει όλο το βάρος στο πρωτάθλημα ώστε να είναι στα πλέι-οφ του πρώτου μισού και αν μπορεί να διεκδικήσει κάποιο εισιτήριο για το επόμενο Ασιατικό Τσάμπιονς Λιγκ. Στο πρωτάθλημα μετά από τέσσερα ανεπιτυχή αποτελέσματα (0-1-3) βρήκε τη νίκη με 1-3 εκτός έδρας επί της Σεούλ. Η Γκουανγκζού (5-5-4 εκτός) μετά από έξι ματς δίχως νίκη (0-4-2) κέρδισε με 0-1 την Ουλσάν και πλέον απέχει μόλις τρεις βαθμούς από τα πλέι-οφ του πάνω μισού του βαθμολογικού πίνακα. Στο 1,75 βρίσκεται ο άσος, δεν έχει αξία, πάμε παρακάτω.\n169. ΣΕΟΥΛ - ΙΝΤΣΕΟΝ ΓΙΟΥΝ\nΠροκρίθηκε στα ημιτελικά του κυπέλλου η Σεούλ (4-5-2 εντός) με τη νίκη με 2-1 επί της Ποχάνγκ μεσοβδόμαδα. Έμεινε πίσω στο 23’, αλλά άμεσα (25’) ισοφάρισε και δίκαια στο 69’ ολοκλήρωσε την ανατροπή. Στο τέλος δέχθηκε πίεση, αλλά κράτησε το υπέρ της αποτέλεσμα. Στο πρωτάθλημα έχει μόλις μία νίκη στα τελευταία επτά (1-4-2) και αυτό την έχει ρίξει στην έκτη θέση. Η Ιντσεόν (3-3-4 εκτός έδρας) επίσης προκρίθηκε στο κύπελλο, με νίκη με 0-2 στην παράταση επί της Γιεγιού. Απέχει μόλις δύο βαθμούς από τη Σεούλ και ταυτόχρονα από τα πλέι-οφ κορυφής. Στο πρωτάθλημα μετά από αήττητο σερί έξι αγώνων (4-2-0) έχασε με 0-1 εντός έδρας από τη Σέονγκναμ, παρότι δεν έπαιξε καθόλου άσχημα και ήταν κυρίαρχος στο παιχνίδι. Το +0,5 της Ιντσεόν δεν δείχνει άσχημο στο 2,00, αλλά δεν βρίσκουμε κάποια ιδιαίτερη αξία, μένουμε στο θεωρητικό κομμάτι.\n171. ΜΟΝΤΕΝΤΙΟ ΓΙΑΜ. – ΝΙΙΓΚΑΤΑ\nΤρεις συνεχόμενες ισοπαλίες μετράει μετά τη διακοπή η Μοντέντιο (3-3-4 εντός), το σερί χωρίς νίκη έχει φτάσει πλέον στα εννέα παιχνίδια (0-5-4), η Νιιγκάτα μετά από τρεις συνεχόμενες ήττες, πήρε το τρίποντο απέναντι στην Τόσου και μακριά από το γήπεδό της μετράει 2-1-7. Καθαρό φαβορί προσφέρεται η Νιιγκάτα, γεγονός που μας κάνει να σκεφτόμαστε την κόντρα, ωστόσο η Μοντέντιο δεν μας εμπνέει ακόμα εμπιστοσύνη. Θα το προσπεράσουμε.\n173. ΓΚΡΟΪΤΕΡ ΦΙΡΤ – ΚΑΡΛΣΡΟΥΗ\nΑν και δεν είναι από τα πλέον σαφή δείγματα τα αποτελέσματα των φιλικών παιχνιδιών, οι 2 ομάδες φανέρωσαν πως δεν δίνουν και ιδιαίτερη προτίμηση στην άμυνα, κατά τις αναμετρήσεις τους στην καλοκαιρινή προετοιμασία. Μάλιστα και οι κύριες μεταγραφικές ενισχύσεις τους κινήθηκαν προς τα εκεί, με έμπειρους επιθετικούς να στελεχώνουν τα ρόστερ τους. Αρκετά γκολ μπήκαν επίσης και στις επίσημες πρόβες των 2 αντιπάλων. Ίσως θα έπρεπε να είναι πιο ψηλά η ασιατική γραμμή στο over, στο 2,25 αυτή την ώρα με απόδοση 1,975 στην Bet365, αποτελεί επιλογή των Young Guns.\n174. ΤΣΑΝΓΚΤΣΟΥΝ ΓΙΑΤΑΙ - ΣΑΝΓΚΑΗ ΣΕΝΞΙΝ\nΜε ισοπαλία 1-1 με τη Γιανγκσού εκτός έδρας συνέχισε τη μέτρια πορεία της η Γιατάι (4-1-4 εντός έδρας), από το 28’ ήταν πίσω στο σκορ, στα τελευταία 30΄ λεπτά ήταν καλύτερη και δίκαια ισοφάρισε οκτώ λεπτά πριν το τέλος. Η Σανγκάη Σενξίν (1-2-8 εκτός) ξέρει πλέον ότι οι ελπίδες της για να σωθεί είναι ελάχιστες και απλά προσπαθεί. Ισοπαλία με 0-0 με τη Σιγιαζουάνγκ, ήταν ελάχιστα καλύτερη η Σενξίν, αλλά το στείρο 0-0 δείχνει δίκαιο. Ο άσος του 1,60 δεν αξίζει, πάμε παρακάτω.\n176. ΛΙΑΟΝΙΝΓΚ - ΓΙΑΝΓΚΣΟΥ Σ.\nΔεύτερη συνεχόμενη ήττα για τη Λιαόνινγκ (3-4-3 στο σπίτι της), αυτή τη φορά με 1-3 εντός έδρας από την Εβερκγράντε. 1-1-4 στα έξι πιο πρόσφατα και πρέπει άμεσα να αλλάξει εικόνα αν δεν θέλει να υποβιβαστεί (στον έναν βαθμό βρίσκεται η διαφορά της από τη γραμμή). Η Γιανγκσού (2-2-6 εκτός) έμεινε στο 1-1 με την Τσανγκτσούν σ’ ένα μέτριο παιχνίδι με την ισοπαλία να είναι το πιο δίκαιο αποτέλεσμα. Έχει κάποιες επιστροφές βασικών παικτών η Γιανκσού και ελπίζει ότι θα τη βοηθήσουν στη συνέχεια. Μόλις στο 1,72 το 2 Draw No Bet, διαβασμένη τιμή, αν ανέβαινε στο 1,85+ θα αποτελούσε σκέψη.\n177. ΣΙΓΙΑΖΟΥΑΝΓΚ - ΚΟΥΑΝΓΚΤΣΟΟΥ Ρ&Φ\nΜετά από ένα παιχνίδι χωρίς ισοπαλία (νίκη με 2-1 επί της Γιανγκσού) επέστρεψε στην αγαπημένη της συνήθεια η Σιγιαζουάνγκ (9/10 τελευταία παιχνίδια της έληξαν ισόπαλα!). Το 0-0 με τη Σενξίν αποτελεί αποτυχία, όπως και η κακή εμφάνιση. Η Κουανγκτσόου Ρ&Φ (3-3-4 εκτός) έχασε ακόμα ένα παιχνίδι, αυτή τη φορά με 2-4 εντός έδρας από τη Σαντόνγκ, παίζοντας άσχημα στο μεγαλύτερο κομμάτι του αγώνα. Έχει να κερδίσει περίπου ένα μήνα η Ρ&Φ, πλέον βρίσκεται τρεις βαθμούς από τη ζώνη του υποβιβασμού και πρέπει να προσέξει. Πιστεύουμε ότι η Σιγιαζουάνγκ θα συνεχίσει τις ισοπαλίες, δεν χωρίζουν πολλά πράγματα τις δύο ομάδες, στο 3,20 η επιλογή αυτή.\n178. ΑΑΛΕΝ – ΤΣΕΜΝΙΤΣΕΡ\nΠρεμιέρα για το πρωτάθλημα της τρίτης κατηγορίας της Γερμανίας. Υποβιβάστηκε από τη Τσβάιτε Λίγκα πέρυσι και έγιναν ριζικές αλλαγές στο ρόστερ της. Πλέον προπονητής είναι ο Φόλμαν και καλείται να φτιάξει μία ομάδα από το μηδέν. Δύσκολο έργο, θα χρειαστεί χρόνο για να δέσει την ομάδα. Η Τσεμνίστερ παρότι έχασε κάποια βασικά γρανάζια της αμυντικής της λειτουργίας έχει κάνει καλές προσθήκες και πλέον είναι πιο δυνατή και πιο έτοιμη από ποτέ για να διεκδικήσει την άνοδο. Το διπλό DNB στο 2,00 είναι δίκαιο, δεν θα αποτελέσει επιλογή μας επειδή πέρυσι η Τσεμνίστερ δυσκολευόταν εκτός έδρας.\n179. ΑΟΥΕ – ΟΣΝΑΜΠΡΙΚ\nΑκόμα μία ομάδα που πέρυσι έπαιζε στη Β΄κατηγορίας. Η Άουε έκανε σημαντική προσπάθεια στο τέλος αλλά δεν τα κατάφερε και έτσι φέτος θα προσπαθήσει να ανέβει πάλι στην Τσβάιτε Λίγκα. Αποδυναμώθηκε καθώς υπήρξαν αρκετές ανακατατάξεις στο ρόστερ της, επίσης ήρθε ο έμπειρος Γερμανοβούλγαρος Ντότσεφ για να αναλάβει το δύσκολο έργο στον πάγκο της. Η Όσναμπρικ είναι σε αρκετά παρόμοια κατάσταση με πέρυσι, περίπου στη μέση της βαθμολογίας και λίγο πιο κάτω αναμένεται και φέτος, με δυνατή έδρα αλλά χωρίς τα ίδια αποτελέσματα μακριά από το σπίτι της. Δεν ξέρουμε τι να περιμένουμε από την Άουε στην πρεμιέρα, ας την δούμε λοιπόν χωρίς κάποιο ποντάρισμα, είναι πολύ νωρίς ακόμα.\n180. ΒΕΧΕΝ - ΒΙΤΣΜΠΟΥΡΓΚ ΚΙΚΕΡΣ\nΑποδυναμώθηκε μεταγραφικά η Βέχεν, έφυγαν κάποιοι αρκετά καλοί παίκτες και ήρθε προπονητής ο Ντέμαντ. Σίγουρα θα έχει αρκετή δουλειά για να καταφέρει να κάνει κάτι σοβαρό. Μία πορεία σαν την περσινή (9 θέση) φαντάζει αρκετά δύσκολη, πιο πιθανό είναι να τερματίσει κάτω από τη μέση του βαθμολογικού πίνακα. Η Βούρτσμπουργκερ Κίκερς ανέβηκαν στην τρίτη κατηγορία της Γερμανίας και στόχος να είναι να παραμείνουν. Δείχνει ενισχυμένη, αλλά το πόσο έτοιμη είναι δεν το ξέρουμε. Περίεργο παιχνίδι, ας δούμε τις ομάδες που θα μας απασχολήσουν αρκετά μεσημέρια του Σαββάτου.\n181. ΚΙΚΕΡΣ ΣΤΟΥΤΓΑΡΔΗΣ - ΦΟΡΤ. ΚΟΛΩΝΙΑΣ\nΗ Στουτγκάρδη Κίκερς έμεινε οριακά εκτός πλέι-οφ πέρυσι, να πετύχει αυτό που δεν κατάφερε πέρυσι θέλει. Έχασε κάποιους παίκτες, αλλά περιμένουμε τουλάχιστον καλή παρουσία φέτος, η έδρα της (11-6-2 πέρυσι) αναμένεται και φέτος να είναι η κινητήριος δύναμη της. Έχει κάποιες σοβαρές απουσίες στα χαφ για την πρεμιέρα. Η Φορτούνα Κολωνίας έχει αποδυναμωθεί από πέρυσι και φέτος ο στόχος είναι η παραμονή. Δίνουμε τον πρώτο λόγο στους Κίκερς της Στουτγκάρδης, στο 1,66 βρίσκεται ο άσος, δεν έχει αξία.\n182. ΝΤΙΝΑΜΟ ΔΡΕΣΔΗΣ - ΣΤΟΥΤΓΑΡΔΗ Β\nΑρκετά δυνατή αναμένεται φέτος η ομάδα της Δρέσδης που είναι το φαβορί για την άνοδο. Έχει κάνει καλές προσθήκες και αν δουλέψει καλά ο νέος κόουτς Νόιχαουζ η άνοδος είναι στα χέρια της. Η έδρα της αναμένεται να είναι αρκετά δυνατή και φέτος. Η ομάδα της Στουτγκάρδης Β’ είναι αποδυναμωμένη και αναμένεται να δώσει μάχη για να καταφέρει (αν το καταφέρει, δύσκολο) να σωθεί. Έχει αρκετούς πιτσιρικάδες στην ομάδα. Το -0,75 στο 1,80 είναι δίκαιο και πιστεύουμε ότι μπορεί να αποτελέσει μία από τις επιλογές της πρεμιέρας.\n183. ΠΡ. ΜΟΥΝΣΤΕΡ – ΣΟΝΕΝΧΟΦ\nΗ Πρέουσεν Μούνστερ είχε αρκετά καλή παρουσία εντός έδρας (11-3-5) αλλά έμεινε πίσω στη μάχη των πλέι-οφ από την εκτός έδρας παρουσία της (4-6-9). Ενισχύθηκε με καλούς παίκτες σε όλες τις γραμμές και φέτος αναμένεται να κάνει ακόμα καλύτερη παρουσία από πέρυσι. Για την πρεμιέρα όμως έχει σοβαρές απουσίες στην επίθεση που την επηρεάζουν αρκετά. Η Σόνενχοφ είναι μία από τα ίδια με πέρυσι, ομάδα κάτω του μετρίου που θα δώσει μάχη για να σωθεί, αν το κάνει όπως την προηγούμενη σεζόν θα πρέπει να είναι ευχαριστημένη. Ο άσος του 1,85+ θα ήταν στις επιλογές μας αν δεν είχε τις απουσίες στην επίθεση η Μούνστερ, τώρα έχουμε δεύτερες και τρίτες σκέψεις.\n184. ΧΑΝΣΑ ΡΟΣΤΟΚ - ΒΕΡΝΤΕΡ ΒΡΕΜΗΣ Β\nΣώθηκε στο νήμα πέρυσι η Χάνσα Ρόστοκ και ενισχύθηκε το καλοκαίρι για να μην έχει το ίδιο άγχος. Δείχνει φέτος ότι η σωτηρία θα έρθει εύκολα και θα παλέψει για το κάτι παραπάνω. Η Βέρντερ Βρέμης Β’ ανέβηκε αλλά δείχνει αρκετά αδύναμη και είναι από τα μεγάλα φαβορί για τον υποβιβασμό. Έχει αποδυναμωθεί αφού έδιωξε αρκετούς παίκτες από την περσινή σεζόν, έχει γεμίσει μικρούς που μπορεί να είναι καλοί αλλά δεν είναι σίγουρα έτοιμοι. Ο άσος της Χάνσα στο 2,15 αποτελεί σκέψη, θα περιμένουμε όμως το live για περισσότερα.\n185. ΧΟΛΣΤΑΪΝ ΚΙΕΛ - ΜΑΪΝΤΖ Β\nΣτα μπαράζ έχασε την άνοδο το Κίελο πέρυσι. Φοβερό στην έδρα του (12-4-3) και δικαιούταν την άνοδο. Έγιναν αρκετές αλλαγές, δείχνει να μην έχει την περσινή ποιότητα, αλλά όλα θα φανούν στο γήπεδο. Η Β’ ομάδα της Μάιντζ σώθηκε πέρυσι και φέτος αναμένεται να έχει τον ίδιο στόχο, δύσκολη αναμένεται η χρονιά της. Στο 1,65 ο άσος είναι δίκαιος.\n188. ΟΥΦΑ – ΡΟΣΤΟΦ\nΠαρότι έπαιζε με δέκα παίκτες από το 30’ η Ούφα κατάφερε να παίξει καλά και να αποσπάσει την ισοπαλία (2-2) από τη Σπαρτάκ. Μάλιστα, προηγήθηκε δύο φορές. Ο Φρίμπονγκ αποβλήθηκε για χειρονομία σε οπαδό που του έκανε ρατσιστική επίθεση. Η Ροστόφ έφερε 1-1 με την Τέρεκ στην πρεμιέρα, δίκαιο αποτέλεσμα καθώς και οι δύο ομάδες δεν έδειξαν τίποτα το σπουδαίο. Ισοπαλία και under βλέπουμε, όμως το δεύτερο είναι αρκετά καλά διαβασμένο και βρίσκεται στο 1,50.\n189. ΓΙΑΡΟ - ΧΕΛΣΙΝΓΚΦΟΡΣ ΙΦΚ\nΜετά από δυο συνεχόμενες νίκες, η Γιάρο επέστρεψε στις ήττες με το 3-4 στην έδρα της ισχυρής Μάριεχαμν. Ισορροπημένα τα ως τώρα αποτελέσματά της στην έδρα της (3-3-4). Η Χέλσινγκφορς έμεινε για τρίτο χωρίς νίκη (0-2-1) και συμπλήρωσε εννέα παιχνίδια πρωταθλήματος με μόλις ένα τρίποντο (1-5-3), ενώ μακριά από το γήπεδό της μετράει 2-3-5. Σωστό δείχνει το σετ, προχωράμε παρακάτω.\n190. ΕΛΣΙΝΚΙ – ΚΟΤΚΑ\nΗ Ελσίνκι πέρασε μάλλον εύκολα το εμπόδιο της Βέντσπιλς και πήρε το εισιτήριο για τον τρίτο προκριματικό του Τσάμπιονς Λιγκ (νίκη εκτός με 3-1, νίκη εντός με 1-0), όπου θα τεθεί αντιμέτωπη με την Αστάνα (την Τετάρτη η πρώτη αναμέτρηση). Στο πρωτάθλημα δεν κερδίζει στα τέσσερα τελευταία (0-2-2) αφού πληρώνει τις κακές επιδόσεις μακριά από το γήπεδό της. Στην έδρα της παραμένει ισχυρή (8-3-0) και τώρα θα υποδεχθεί την Κότκα που είναι άσφαιρη στα τρία πιο πρόσφατα παιχνίδια της (0-2-1) και που έχει εκτός έδρας απολογισμό 1-3-6 (χωρίς να σκοράρει στα τέσσερα τελευταία). Προφανές φαβορί η Ελσίνκι, η νίκη της με μηδέν παθητικό στο 1,85 του Stoiximan δείχνει ενδιαφέρουσα επιλογή βάση των πρόσφατων επιδόσεων των φιλοξενούμενων.\n194. ΣΑΝ ΠΑΟΥΛΙ - ΜΠΙΛΕΦΕΛΝΤ\nΜε μεγάλο θαύμα τις τελευταίες αγωνιστικές και με μεγάλη θέληση η Σαν Πάουλι κατάφερε να σωθεί. Ο Λίνεν που έπαιξε πολύ σημαντικό ρόλο στην περσινή υπέρβαση, παραμένει στον πάγκο και θέλει φέτος να σώσει πιο εύκολα την παρτίδα. Λόγω οικονομικών προβλημάτων έκανε μόνο μία προσθήκη, τον Ιάπωνα εξτρέμ Μιγιάτσι (Άρσεναλ, Τβέντε, Γουίγκαν, Μπόλτον κ.α.) παίκτης με αρκετές δυνατότητες που αν δέσει μπορεί να αποτελέσει καλή προσθήκη. Έφυγαν κάποια παίκτες που είχα αρκετό χρόνο συμμετοχής. Η Μπέλεφελντ επέστρεψε άμεσα στην Τσβάιτε Λίγκα και στόχος της είναι να μείνει. Συνεχίζει με παρόμοιο ρόστερ, καθώς οι προσθήκες ήταν λίγες. Στην πρεμιέρα των δύο ομάδων δεν θα ποντάρουμε κάτι, πάμε στο επόμενο.\n195. ΦΣΒ ΦΡΑΝΚΦΟΥΡΤΗΣ – ΛΕΙΨΙΑ\nΗ ΦΣΒ Φρανκφούρτης πέρυσι κινδύνεψε λόγω κακού φίνις στη σεζόν, όμως κατάφερε να σωθεί. Ο Ουράλ έκανε ντεμπούτο πέρυσι λίγες ώρες πριν τελειώσει η σεζόν και παραμένει στο τιμόνι της ομάδας της Φρανκφούρτης. Πολλές αποχωρήσεις και πολλές προσθήκες στην ομάδα, αυτό σημαίνει ότι λογικά θα χρειαστεί χρόνο για να αποκτήσει ομοιογένεια. Η Λειψία είναι από τα μεγάλα φαβορί για την άνοδο. Πρόκειται για μία ομάδα με πάρα πολύ καλό ρόστερ που είναι γεμάτο με παίκτες αρκετά καλού επιπέδου. Καλή στα φιλικά και αναμένεται καλή και στο πρωτάθλημα. Στην πρεμιέρα όμως στο 1,85 δεν θα μπλέξουμε.\n197. ΜΑΤΕΡΣΜΠΟΥΡΓΚ – ΣΑΛΤΣΜΠΟΥΡΓΚ\nΠρεμιέρα στο πρωτάθλημα της Αυστρίας. Μετά από απουσία δύο σεζόν βρίσκεται ξανά στην πρώτη κατηγορία η Μάτερσμπουργκ, δηλαδή εκεί που ανήκει. Η άνοδος συνοδεύτηκε από την κατάκτηση του πρωταθλήματος της Β’ κατηγορίας. Έχει αρκετά αξιόλογο ρόστερ που μπορεί να σταθεί στην πρώτη κατηγορία. Στην πρεμιέρα της αντιμετωπίζει την περσινή πρωταθλήτρια και κορυφαία ομάδα της χώρας τα τελευταία χρόνια Σάλτσμπουργκ. Αρκετά χαμηλό το διπλό στο 1,50 για πρεμιέρα, θα υπάρχει ενθουσιασμός στην έδρα της γηπεδούχου. Πάσο.\n220. ΑΤΒΙΝΤΑΜΠΕΡΓΚ – ΧΕΛΣΙΝΓΚΜΠΟΡΓΚ\nΔείχνει να ζωντάνεψε η Ατβίνταμπεργκ μετά τη διακοπή του πρωταθλήματος, μένοντας αήττητη για τρεις συνεχόμενες αγωνιστικές, ωστόσο θα πρέπει να ρισκάρει για τη νίκη στα επόμενα παιχνίδια της αν θέλει να μείνει ζωντανή στη μάχη της παραμονής. Αντίθετα, η Χέλσινγκμποργκ γνώρισε δύο διαδοχικές ήττες, με αποτέλεσμα να τρίζει η καρέκλα του Λάρσον, όμως η νίκη κόντρα στην ΑΪΚ την προηγούμενη αγωνιστική του έδωσε οξυγόνο για τη συνέχεια, μιας και συνδυάστηκε και από καλή εμφάνιση. Πήρε ψυχολογία η Χέλσινγκμποργκ, η οποία όσο μέτρια και αν εμφανίζεται μακριά από την έδρα της, δεν μπορεί να δίνεται αουτσάιντερ κόντρα στη χειρότερη ομάδα της κατηγορίας. Σαφής επιλογή το 0:0 ασιατικό διπλό σε απόδοση 2,025 στην Bet365. Διαβάστε περισσότερα εδώ.\n221. ΜΑΛΜΕ – ΣΟΥΝΤΣΒΑΛ\nΠέρασε με 1-0 από τη Λιθουανία η Μάλμε και θα συνεχίσει στον τρίτο προκριματικό του Τσάμπιονς Λιγκ (αντιμετωπίζει τη Σάλτσμπουργκ την Τετάρτη). Στο πρωτάθλημα παραμένει χωρίς νίκη στα τελευταία τέσσερα (0-3-1), ενώ και στο γήπεδό της έχει αρκετά στραβοπατήματα (4-3-1, 6/8 over 2,5, 5/8 GG). Η Σούντσβαλ συμπλήρωσε οχτώ παιχνίδια χωρίς νίκη (0-4-4) και μακριά από το σπίτι της παίζει αρκετά ανοιχτά (3-1-4, 5/8 over 2,5, 6/8 GG). Προς αποφυγή ο άσσος, τα γκολ είναι προτιμότερη επιλογή.\n222. ΧΑΚΕΝ – ΚΑΛΜΑΡ\nΑπό το εντός έδρας 3-3 με τη Χάμαρμπι έρχεται η Χάκεν (2-3-3 εντός) που δεν μπορεί να σταθεροποιήσει την απόδοσή της, η Κάλμαρ επικράτησε με 4-0 εντός της Φάλκενμπεργκ, παίρνοντας τρίποντο μετά από πέντε παιχνίδια (0-3-2) και εκτός έδρας μετράει 1-1-5. No Bet.\n223. ΑΦΚ ΓΙΟΥΝ – ΓΙΟΝΣΕΠΙΝΓΚ\nΜε εντός έδρας ήττα με σκορ 0-2 από τη ΓΚΑΪΣ επέστρεψε από τη διακοπή η ΑΦΚ (3-2-3 εντός), η Γιόνσεπινγκ πέρασε με 2-1 από την έδρα της Λιουνγκσκίλε και παραμένει στην κορυφή της βαθμολογίας, με τον εκτός έδρας απολογισμό της να έχει φτάσει στο 5-1-1 με τρεις σερί νίκες. Δίκαιο φαβορί οι φιλοξενούμενοι.\n224. ΕΣΤΕΡΣΟΥΝΤ – ΒΑΡΜΠΕΡΓΚΣ\nΕντυπωσιακή η Έστερσουντ στο γήπεδό της, έχει απολογισμό 6-2-0, με τέσσερις νίκες στα ισάριθμα τελευταία και την καλύτερη εντός έδρας επίθεση της κατηγορίας (19 τέρματα υπέρ). Η Βάρμπεργκς είναι αήττητη στα πιο πρόσφατα τέσσερα (2-2-0) και μακριά από το σπίτι της αποδεικνύεται σκληρό καρύδι (3-4-1, 6/8 under 2,5, 5/8 NG). Χαμηλότερες του αναμενομένου οι αποδόσεις στον άσσο, αλλά οι γηπεδούχοι δεν κοντράρονται στην έδρα τους.\n225. ΟΥΤΣΙΚΤΕΝΣ – ΜΙΑΛΜΠΙ\nΔιασυρμός στην έδρα της Ασιρίσκα για την Ούτσικτενς (1-7 το τελικό σκορ), πέμπτη ήττα στα τελευταία έξι (1-0-5, 5/6 over 2,5), η Μιάλμπι (1-1-5 εκτός) παραμένει καθηλωμένη στον πάτο της βαθμολογίας. No Bet.\n226. ΣΥΡΙΑΝΣΚΑ – ΑΝΓΚΕΛΧΟΛΜΣ\nΑπό διπλό με 2-1 στην έδρα της Μιάλμπι έρχεται η Συριάνσκα, που είναι δυνατή στην έδρα της (4-4-0), η Άνγκελχολμς έχει συμπληρώσει τέσσερις συνεχόμενες ήττες χωρίς καν να σκοράρει και εκτός έδρας μετράει 1-3-4 με τα τρία πιο πρόσφατα να είναι ήττες. Αναμενόμενα χαμηλά ο άσσος της Συριάνσκα, αν πάντως συνδυαστεί με το να κρατήσει απαραβίαστη την εστία της, η απόδοση ανεβαίνει στο διόλου ευκαταφρόνητο 2,87 της Bet365.\n235. ΝΤΙΝΑΜΟ ΜΟΣΧΑΣ - Μ. ΣΑΡΑΝΣΚ\nΑρκετά καλή παρουσιάστηκε στην πρεμιέρα η Ντιναμό, άδικη η ήττα από τη Ζενίτ με 1-2 εκτός έδρας. Προηγήθηκε στο 28’, αλλά λίγο πριν την ανάπαυλα η αποβολή και ο καταλογισμός πέναλτι άλλαξαν τα δεδομένα του αγώνα. Η Σαράνσκ έκανε επίσης καλή εμφάνιση, αλλά έχασε με 0-1 από τη Λοκομοτιβ. Είχε ευκαιρίες αλλά τα κακά τελειώματα των φάσεων την εμπόδισαν από το να πάρει κάποιο θετικό αποτέλεσμα, εκεί στάθηκε και ο προπονητής της. Είναι φαβορί η Ντιναμό που είναι αρκετά καλύτερη ομάδα, αλλά το -1,25 δεν είναι το δίκαιο line για τη συγκεκριμένη αναμέτρηση.\n236. ΟΥΝΙΟΝ ΕΣΠΑΝ. - ΚΟΛΟ ΚΟΛΟ\nΠρεμιέρα στο –αγαπημένο για πολλούς- πρωτάθλημα της Χιλής (Απερτούρα). Πρεμιέρα με ντέρμπι για τις Ουνιόν Εσπανιόλα και Κόλο Κόλο. Μεγάλη αλλαγή για την Εσπανιόλα, καθώς ο επί έξι χρόνια προπονητής Σιέρα έφυγε για την τωρινή της αντίπαλο! Όπως γίνεται εύκολα κατανοητό το ματς αυτό είναι αρκετά σημαντικό –και ωραίο- για πολλούς λόγους. Με τον Βεργάρα στον πάγκο πλέον η Εσπανιόλα, δεν έχει κάνει ιδιαίτερες αλλαγές. Στο ρόστερ που παραμένει ποιοτικό. 1-3-5 εντός έδρας στο Κλαουσούρα, κάτι που χρήζει άμεσης βελτίωσης. Η Κόλο Κόλο κράτησε όλους τους καλούς της παίκτες και έκανε επιπλέον καλές μεταγραφές. Είναι ένα από τα φαβορί για τον τίτλο, αναμένεται να το δείξει και στο χορτάρι. Η εκτός έδρας παρουσία της Κόλο Κόλο στο Κλαουσούρα (7-0-1!) μας οδηγούν στο διπλό, όμως το κλίμα με την επιστροφή Σιέρα και η απόδοση (1,80) μας οδηγούν σε δεύτερες σκέψεις.\n237. ΓΙΟΥΝΓΚ ΜΠΟΪΣ – ΛΟΥΚΕΡΝΗ\nΈμεινε στο 1-1 με τη Ζυρίχη εκτός έδρας η Γιουνγκ Μπόις, δεν έπαιξε καλά και θα μπορούσε να είχε ηττηθεί. Το μεγαλύτερο πρόβλημα όμως δεν ήταν η εμφάνιση, αλλά ο τραυματισμός του πρώτου σκόρερ (και σκόρερ του μοναδικού γκολ με τη Ζυρίχη) Οαρό που θα χάσει περίπου ένα μήνα. Ο νεοφερμένος Σουλεϊμανί λογικά θα παίξει στην κορυφή, παίκτης που είναι εξτρέμ και όχι φορ κορυφής. Επίσης πιστεύουμε ότι δεν έχει δέσει ακόμα με την υπόλοιπη ομάδα και θα αντιμετωπίσει πρόβλημα στο γκολ η γηπεδούχος. Η Λουκέρνη έφερε μία αρκετά τυχερή ισοπαλία με 2-2 με τη Σιόν. Τα γκολ τα πέτυχε στο 90’ και στο 94’ όταν η αντίπαλος χαλάρωσε. Οι Young Guns έχουν αγοράσει από την αρχή της εβδομάδας το under 2,75 στο 1,925 της Bet365, καθώς πιστεύουν ότι η Λουκέρνη δύσκολα θα σκοράρει και η γηπεδούχος χωρίς τον Οαρό δύσκολα θα βάλει πάνω από δύο τέρματα.\n238. ΚΟΡΤΡΑΪΚ - ΣΤΑΝΤΑΡ ΛΙΕΓΗΣ\nΠρεμιέρα στο πρωτάθλημα του Βελγίου. Η Κορτράικ έχει νέο ιδιοκτήτη, τον πολυσυζητημένο Βίνσεντ Ταν της Κάρντιφ. Αυτή η αλλαγή φυσικά έφερε αλλαγές σε πολλά από τα πόστα της ομάδας. Νέος προπονητής, περίπου δέκα νέοι παίκτες και αρκετοί βασικοί έφυγαν. Αυτό σημαίνει ότι η νέα Κορτράικ θέλει αρκετό χρόνο για να δέσει και να αποδώσει αυτά που πρέπει. Η Σταντάρ Λιέγης άλλαξε επίσης πρόεδρο και προπονητή. Οι αλλαγές στο ρόστερ είναι ριζικές, 16 παίκτες ήρθαν και 17 παίκτες αποχώρησαν. Θα χρειαστεί μεγάλο χρονικό διάστημα για να δέσει η ομάδα. Δεν βγάζουμε άκρη με τις δύο άγνωστες ομάδες. Πάμε παρακάτω.\n239. ΧΑΟΥΓΚΕΣΟΥΝΤ – ΣΤΑΜΠΑΕΚ\nΜάλλον κακό θα κάνει η διακοπή στη Χάουγκεσουντ, η οποία ήταν αρκετά φορμαρισμένη πριν από αυτήν, ξεφεύγοντας με ένα βαθμό από την επικίνδυνη ζώνη. Αντίθετα, ευνοημένη δείχνει η Στάμπαεκ, που έδειχνε πολύ κουρασμένη το τελευταίο διάστημα και σίγουρα θα εμφανιστεί πιο φρέσκια μετά από 15 μέρες ξεκούρασης. Αν το παιχνίδι γινόταν πριν από δύο εβδομάδες, το πιθανότερο θα ήταν να το προσπεράσουμε, αλλά η Στάμπαεκ υπερτερεί σε ποιότητα της αντιπάλου της και μετά τη διακοπή αναμένουμε να βρει και πάλι τα πατήματα της, φεύγοντας νικηφόρα από το σπίτι της Χάουγκεσουντ. Σαφής επιλογή το 0:0 ασιατικό διπλό σε απόδοση 2,00 στην Bet365. Διαβάστε περισσότερα εδώ.\n242. ΖΑΓΚΛΕΜΠΙΕ - ΚΟΡΟΝΑ ΚΙΕΛΤΣΕ\nΜέτρια εμφάνιση και ισοπαλία με 1-1 για τη Ζάγκλεμπιε με τη Ποντμπεσκίτζιε στην επιστροφή της στη μεγάλη κατηγορίας. Έμεινε νωρίς πίσω, αλλά στο 86’ βρήκε το γκολ της ισοφάρισης. Η Κορόνα (4-5-8 εκτός πέρυσι) κέρδισε με 3-2 τη Γιαγκελόνια στην πρεμιέρα και η ψυχολογία της ομάδας είναι στα ύψη. Ματς με δύο ανατροπές, καθώς η Κορόνα προηγήθηκε αλλά βρέθηκε στο 15’ πίσω με 1-2. Στις καθυστερήσεις ολοκλήρωσε την ανατροπή. Πιο έμπειρη και καλύτερη ομάδα η Κορόνα, που έρχεται με φουλ ψυχολογία στην έδρα της Ζάγκλεμπιε, πιο μοιρασμένες έπρεπε να είναι οι αποδόσεις, το Χ2 του 1,83 αποτελεί επιλογή.\n245. ΦΡΕΪ – ΝΤΕΓΚΕΡΦΟΡΣ\nΜε ήττα επέστρεψε από τη διακοπή η Φρέι (0-3 στην έδρα της Έστερσουντ), σφιχτά τα παιχνίδια στο γήπεδό της (3-3-2, 7/8 under 2,5, 7/8 NG), η Ντέγκερφορς κόλλησε στο 1-1 εντός με τη Βάρναμο και εκτός έδρας μετράει 4-1-3 με 5/8 over 2,5, 4/8 GG. Σε καλύτερη κατάσταση δείχνουν οι φιλοξενούμενοι, έχουν το προβάδισμα για τη νίκη.\n246. ΓΚΡΟΝΤΙΓΚ – ΑΛΤΑΧ\nΔύσκολο καλοκαίρι για τη Γκρόντινγκ, υπήρξαν αρκετές αλλαγές στο ρόστερ της ομάδας, όπως αλλαγή υπήρξε και στην άκρη του πάγκου. Θέλει αρκετή δουλειά ώστε να γίνει ομοιογενής ομάδα και σίγουρα θα χρειαστεί περισσότερο χρόνο από τις περισσότερες ομάδες. Η Άλταχ πέρυσι ήταν η μεγάλη πρωταγωνίστρια της σεζόν, καθώς η τρίτη θέση που κατέκτησε ήταν μεγάλη έκπληξη. Το σύνδρομο της δεύτερης σεζόν πρέπει να αντιμετωπίσει φέτος, μαζί με το Γιουρόπα Λιγκ (παίζει προκριματικά). Επίσης πρέπει να βρει τρόπους να καλύψει τα κενά που άφησαν οι αποχωρήσεις των Ταγιούρι και Κόβατσετς. Το +0,25 των φιλοξενούμενων αποτελεί σκέψη.\n247. ΡΑΠΙΝΤ ΒΙΕΝΝΗΣ – ΡΙΝΤ\nΣτόχος της Ραπίντ και για φέτος είναι να αποτελέσει το αντίπαλο δέος για τη Σάλτσμπουργκ. Η ομοιογένεια είναι ένα από τα μεγάλα της όπλα (έχασε μη σημαντικούς παίκτες) και γι’ αυτό αναμένεται να παρουσιαστεί έτοιμη για τη νέα σεζόν από την πρώτη κιόλας στιγμή. Η Ριντ βρίσκεται σε κρίση, έχει νέο προπονητή και ο σχεδιασμός της ομάδας είναι χείριστος. Έχασε αρκετούς βασικότατους παίκτες και δεν τους έχει αναπληρώσει ακόμα. Πιστεύουμε ότι –ειδικά στην αρχή της σεζόν- η Ριντ θα δείξει ανετοιμότητα σε όλους τους τομείς και την περιμένει δύσκολη σεζόν. Οι Young Guns έχουν ήδη παίξει το -1 των γηπεδούχων στο 1,80, απόδοση που δεν υπάρχει αυτή τη στιγμή (στο 1,575 τώρα), πολύ δύσκολα η Ραπίντ δεν θα κερδίσει στην πρεμιέρα της την προβληματική και ανέτοιμη Ριντ.\n248. ΣΤΟΥΡΜ ΓΚΡΑΤΣ - ΤΡΕΝΚΒ. ΑΝΤΜΙΡΑ\nΗ τρίτη δύναμη στην Αυστρία είναι η Στουρμ Γκρατς πίσω από τις Σάλτσμπουργκ και Ραπίντ. Κράτησε όλους τους βασικούς παίκτες που έπρεπε να κρατήσει και έκανε κάποιες προσθήκες που της δίνουν περισσότερες επιλογές. Η ομοιογένεια της θα την βοηθήσει στις πρώτες αγωνιστικές, ο προπονητής (Φόντα) παραμένει ίδιο και πλέον τα αποτελέσματα της δουλειάς του είναι φανερά. Η Αντμίρα έχει πάρει μόνο έναν καλό παίκτη (Σταρκλ), αλλά έχασε τρεις-τέσσερις βασικούς παίκτες και έχει αποδυναμωθεί. Πολλά προβλήματα στην ομάδα της Αντμίρα και αναμένεται δύσκολη σεζόν. Το -1,25 στο 1,975 μπορεί να αποτελέσει επιλογή, καθώς πιστεύουμε ότι η γηπεδούχος θα κερδίσει εύκολα.\n249. ΒΑΛΟΥΡ - ΒΙΚΙΝΓΚΟΥΡ ΡΕΙΚ.\nΤρεις συνεχόμενες νίκες στο πρωτάθλημα συμπλήρωσε η Βαλούρ (3-2-1 εντός, 4/6 over 2,5, 3/6 GG) ενώ στα επτά τελευταία μετράει 6-1-0. Η Βίκινγκουρ νίκησε μετά από πέντε παιχνίδια, συγκεκριμένα διέλυσε με 7-1 την Κέφλαβικ και ευελπιστεί σε καλύτερη πορεία χωρίς τις παράλληλες υποχρεώσεις για το Γιουρόπα Λιγκ. Εκτός έδρας πάντως δεν τα πάει και τόσο καλά, μετράει 1-1-4, με τέσσερις ήττες στα ισάριθμα τελευταία. Σωστός ο άσσος στο 1,70 του Stoiximan.\n258. ΧΙΜΝΑΣΙΑ ΛΑ ΠΛΑΤΑ - ΚΡ. ΝΤΕΛ ΝΟΡΤΕ\nΔυο σερί νίκες χωρίς να δεχτεί γκολ έχει η Χιμνάσια μετά τη διακοπή, συμπλήρωσε έτσι πέντε συνεχόμενες στο πρωτάθλημα, ενώ και στο γήπεδό της μετράει πλέον τρία τρίποντα στα ισάριθμα τελευταία (5-1-3 εντός). Η Κρούσερο ζευγάρωσε τις ήττες της μετά τη διακοπή και μακριά από το γήπεδό της δεν έχει πάρει καν βαθμό (0-0-8). Αναμενόμενα χαμηλά ο άσσος, είναι σε κάθε περίπτωση το πρώτο σημείο της αναμέτρησης.\n260. ΓΚΕΝΚ – ΛΕΟΥΒΕΝ\nΟ ΜακΛίς έφυγε από τη Γκενκ και πολύ έκατσε θα πούμε εμείς, πρόκειται για πραγματικά κακό προπονητή. Ήρθε ο Πίτερ Μάας και αναμένεται να σκληρύνει αρκετά την ομάδα. Έγιναν στοχευμένες και καλές κινήσεις (Ντε Καμάργκο και Μπουγιέν), λίγες αποχωρήσεις που ήταν γνωστές. Η Λέουβεν είναι νεοφώτιστη, στόχος φυσικά η παραμονή. Έφερε κάποιους νεαρούς φέρελπις παίκτες, αλλά θα χρειαστούν χρόνο προσαρμογής και δουλειά για να αποδώσουν καλό ποδόσφαιρο. Αν ο άσος δεν ήταν στο 1,60, αλλά στο 1,80 θα αποτελούσε επιλογή μας.\n261. ΖΟΥΛΤΕ ΒΑΡΕΓΚΕΜ – ΛΟΚΕΡΕΝ\nΗ Ζούκτε ήταν αρκετά μέτρια πέρυσι, όμως αυτό δεν έφερε αλλαγές στην ομάδα που συνεχίζει με παρόμοιο ρόστερ και ίδιο τεχνικό τιμ για μία ακόμη σεζόν. Θα στηριχτεί στην δουλειά που γίνεται από τον τεχνικό Ντούρι. Η Λόκερεν έκανε κάποιες κινήσεις παικτών με αρκετό ρίσκο, προκειμένου να καλύψει τα κενά που έγιναν από τις αποχωρήσεις. Ο Μάας έφυγε για τη Γκενκ, ο Πίτερς ήρθε από την Τσάρλτον (απολύθηκε πέρυσι λίγο μετά τη μέση της σεζόν της Τσάμπιονσιπ). Καλός προπονητής, δουλεύει πολύ με την ομάδα του και συνήθως στήνει ομάδες με καλή αμυντική λειτουργία. Η ομοιογένεια δίνει τον πρώτο λόγο στη Ζούλτε, το -0,25 στο 2,00 δεν είναι κακό.\n262. ΟΣΤΑΝΔΗ – ΜΑΛΙΝ\nΗ Οστάνδη έκανε καλές κινήσεις και αρκετά έξυπνες. Πήρε τον προπονητή της Κορτράικ (Βαντερχέγκε) και όλο το τεχνικό του τιμ. Οι μεταγραφές ήταν αρκετά καλές και αναμένεται να ανεβάσουν επίπεδο την Οστάνδη. Η Μαλίν προσπαθεί να κάνει το βήμα παραπάνω, αλλά δύσκολα θα το πετύχει και τη φετινή σεζόν. Υπάρχει εσωτερική κόντρα μεταξύ των δύο τερματοφυλάκων για τη βασική θέση στην ενδεκάδα, ίσως το κλίμα να μην είναι το ιδανικό στην πρεμιέρα. Δίνουμε πλεονέκτημα στην Οστάνδη για το συγκεκριμένο αγώνα, το DNB της στο 1,80 αποτελεί επιλογή.\n264. ΓΚΡΑΣΧΟΠΕΡΣ – ΒΑΣΙΛΕΙΑ\nΦοβερή νίκη με 3-5 στην αρκετά καλή έδρα της Τουν για τη Γκρασχόπερς που εντυπωσίασε με την εμφάνιση της και ανάγκασε όλους να την προσέξουν ακόμα παραπάνω. Η Γκρασχόπερς έκανε μεγάλες αλλαγές το καλοκαίρι, αλλά δεν φαίνεται να αντιμετωπίζει πρόβλημα ομοιογένειας, σίγουρα όμως όσο περνάει ο καιρός θα δένει περισσότερο η ομάδα. Απλή νίκη με 2-0 της Βασιλείας επί της Βαντούζ, δεν έκανε πολλά πράγματα στον αγώνα, αλλά τα βασικά έφτασαν για να κερδίσει εύκολα. Περίεργο το κλίμα μεταξύ των οπαδών και του Φίσερ, ο οποίος έχει σχέσεις με τη Ζυρίχη και αυτό ενοχλεί τους οπαδούς της Βασιλείας. Οι δύο ομάδες έχουν γεμάτες ομάδες από τη μέση και μπροστά, θεωρούμε αρκετά πιθανό να σκοράρουν και οι δύο και να επιβεβαιωθεί το over 2,5, ο συνδυασμός αυτών των δύο (g/g & over 2,5) δίνει 2,05 στην Bet365 και αποτελεί επιλογή των Young Guns.\n266. ΤΕΡΕΚ ΓΚΡΟΖΝΥ – ΚΟΥΜΠΑΝ\nΣτο 1-1 με τη Ροστοφ έμεινε στην πρεμιέρα η Τέρεκ. Δίκαιο αποτέλεσμα, καθώς καμία ομάδα δεν έκανε το κάτι παραπάνω για να αξίζει τη νίκη. Ο προπονητής Ραχίμοφ επισήμανε ότι η ομάδα του θα χρειαστεί ενίσχυση τις επόμενες εβδομάδες. Η Κούμπαν έχασε εύκολα με 0-2 από την Ουράλ, δεν κατάφερε να αποδώσει αυτά που περίμεναν οι άνθρωποι της μετά τις ισχυρές μεταγραφές που έχει κάνει (Αρσάβιν και Παβλιουτσένκο). Δουλειά χρειάζεται η Κούμπαν για να αποδώσει καλύτερα, άρα όσο και αν οι αποδόσεις (1,70 το Χ2) προκαλούν θα την αφήσουμε να μας δείξει πρώτα κάποια καλά δείγματα και μετά να ποντάρουμε υπέρ της.\n270. ΛΟΝΓΚΦΟΡΝΤ – ΝΤΡΟΧΕΝΤΑ\nΣε κακή κατάσταση βρίσκεται η Λόνγκφορντ, η οποία έχει τέσσερις ήττες στα πέντε τελευταία της παιχνίδια, με αποτέλεσμα να μπει ξανά σε περιπέτειες όσον αφορά την παραμονή της στην κατηγορία. Παρά τις δύο συνεχόμενες ήττες, η Ντροχέντα παίζει αρκετά καλό ποδόσφαιρο και φαίνεται πως είναι θέμα χρόνου η επιστροφή στα θετικά αποτελέσματα. Σε καμία περίπτωση δεν είναι φαβορί οι γηπεδούχοι, με το +0,5 ασιατικό διπλό να αποτελεί επιλογή στο 1,925 της Bet365.\n272. ΛΕΧ ΠΟΖΝΑΝ - ΛΕΧΙΑ ΓΚΝΤΑΝΣΚ\nΠροκρίθηκε με δύο νίκες επί της Σαράγεβο η Λεχ Πόζναν (12-5-2 εντός έδρας πέρυσι) στην επόμενη φάση των προκριματικών του Τσάμπιονς Λιγκ. Στην πρεμιέρα του πρωταθλήματος έχασε με 1-2 από την Πογκον και προβλημάτισε. Η Λέχια Γκντάνσκ (5-5-9 εκτός πέρυσι) έχασε με 0-1 από την Κρακοβία, πραγματοποιώντας κάκιστη εμφάνιση. Δεν μπορούμε να βγάλουμε άκρη στο παιχνίδι, κουρασμένη και με κακή εμφάνιση στην πρεμιέρα η Λεχ, από κάκιστη εμφάνιση η Λέχια στην πρεμιέρα. Πάμε στο επόμενο.\n273. ΚΟΜΠΡΕΣΑΛ - ΣΑΝ ΛΟΥΙΣ\nΗ πρωταθλήτρια Κλαουσούρα Κομπρεσάλ είναι εντελώς διαφορετική ομάδα. Ο κόουτς Γιοβανιόλι δεν συμφώνησε με τη μεταγραφική πολιτική της διοίκησης και έφυγε, αρκετοί παίκτες αποχώρησαν και ουσιαστικά μιλάμε για νέα ομάδα. Η Σαν Λούις επιστρέφει στη μεγάλη κατηγορίας και ο ενθουσιασμός είναι διάχυτος. Έγιναν αρκετές προσθήκες και πλέον υπάρχει και η εμπειρία στο ρόστερ. Δείχνει πιο έτοιμη και σε καλύτερη κατάσταση η Σαν Λούις και το 2,00 στο Χ2 προκαλεί.\n274. ΝΤΕΠΟΡΤΙΒΟ ΠΑΣΤΟ - ΤΖ. ΝΤΕ ΚΟΡΝΤΟΜΠΑ\nΕικόνα διάλυσης παρουσίασε με την Κουρτουλούα η Ντεπορτίβο Πάστο, καθώς ηττήθηκε με 1-5! Μέχρι το 50’ απλά δεν έπαιζε καλά, μετά φάνηκε ότι δεν συμμετείχε στον αγώνα. Η Τζαγκουάρες έμεινε στο 1-1 με την Ουίλα, σ’ έναν αγώνα που δεν είχε να μας δώσει πολλά, καθώς έγινε κάτω από μεγάλη ζέστη, κάτι που δυσκόλεψε αρκετά τους παίκτες. Δεν βγάζουμε άκρη, περίεργο παιχνίδι. Πάμε παρακάτω.\n275. ΣΑΡΜΙΕΝΤΟ – ΤΙΓΚΡΕ\nΑπό δυο συνεχόμενες ήττες έρχεται η Σαρμιέντο (2-3-4 εντός), τουλάχιστον κατάφερε να σκοράρει μετά από έξι παιχνίδια (0-3-4 στα πιο πρόσφατα επτά), η Τίγκρε μετράει τρεις ισοπαλίες στα τελευταία, ενώ μακριά από το σπίτι της έχει 2-4-3. Απόλυτα μοιρασμένο το σετ, κοιτάμε λίγο προς τα δεξιά με την κάλυψη στην ισοπαλία να κρίνεται απαραίτητη.\n276. ΚΛΑΜΠ ΝΤΕ ΡΕΓΚΑΤΑΣ – ΠΑΪΣΑΝΤΟΥ\nΤέσσερα χωρίς νίκη συμπλήρωσαν οι γηπεδούχοι (0-2-2), εντός έχουν δυο σερί ισοπαλίες (3-2-2 συνολικά εντός). Η Παϊσαντού είχε μεσοβδόμαδα αγώνα για το κύπελλο, και παρόλο που ηττήθηκε με 0-2 από τη Μπαΐα θα συνεχίσει στο θεσμό (είχε επικρατήσει με 3-0 στο πρώτο παιχνίδι). Στο πρωτάθλημα δεν κερδίζει στα πιο πρόσφατα τρία (0-1-2) και εκτός έδρας μετράει 2-1-3 με δυο ήττες στα ισάριθμα τελευταία. Πιο ξεκούραστη η γηπεδούχος, έχει το προβάδισμα για τη νίκη.\n277. ΚΡΙΣΙΟΥΜΑ - ΣΑΝΤΑ ΚΡΟΥΖ\nΤον αποκλεισμό από το κύπελλο στα πέναλτι γνώρισε η Κρισιούμα (3-1-2 εντός), έπειτα από την εντός έδρας ήττα με 0-1 από τη Γκρέμιο, στο πρωτάθλημα πάντως παραμένει αήττητη στα έξι τελευταία (3-3-0). Η Σάντα Κρουζ έχει τέσσερις νίκες στα πιο πρόσφατα πέντε (4-0-1), αλλά μακριά από το γήπεδό της αποδυναμώνεται (1-2-4, τα έξι τελευταία ήταν over 2,5 & GG). Σωστό δείχνει το σετ, προχωράμε παρακάτω.\n278. ΜΠΑΪΑ – ΜΠΟΤΑΦΟΓΚΟ\nΑν και επικράτησε με 2-0 της Παϊσαντού μεσοβδόμαδα, η Μπαΐα δεν θα συνεχίσει στο κύπελλο (είχε ηττηθεί με 0-3 στο πρώτο παιχνίδι). Ανίκητη ως τώρα στην έδρα της με 6-0-0 και τις πέντε πιο πρόσφατες να έρχονται με μηδέν παθητικό, υποδέχεται τη Μποταφόγκο που είναι πιο ξεκούραστη, αλλά μακριά από το σπίτι της δεν κερδίζει στα τρία πιο πρόσφατα (3-2-2 συνολικά εκτός, 5/7 under 2,5 & NG), ενώ στην τεχνική της ηγεσία παραμένει για ακόμα ένα παιχνίδι υπηρεσιακός προπονητής. Πρόκειται για ντέρμπι στα ψηλά στρώματα της βαθμολογίας, σφιχτό παιχνίδι αναμένουμε, προς το under 2,25 στο 1,85 της Bet365 κοιτάμε.\n279. ΝΑΟΥΤΙΚΟ - ΒΙΤΟΡΙΑ ΜΠΑΪΑ\nΑσταθής παρουσιάζεται η Ναούτικο εσχάτως (2-2-2), στο γήπεδό της πάντως κυριαρχεί (6-1-0, τα τέσσερα τελευταία GG). Η Βιτόρια Μπαΐα συνεχίζει σε υψηλούς ρυθμούς (4-1-1 στα πιο πρόσφατα έξι), με τα εκτός έδρας παιχνίδια της να κινούνται σε χαμηλό ρυθμό (2-2-2 εκτός, 5/6 under 2,5, 4/6 NG). Αρκετά μπερδεμένο στα μάτια μας, προχωράμε παρακάτω.\n280. ΣΑΜΠΑΪΟ ΚΟΡΡΕΑ - Α ΜΠΕ ΣΕ ΝΑΤΑΛ\nΑήττητη στα τρία τελευταία η Σαμπάιο (2-1-0), αήττητη παραμένει και στην έδρα της (4-2-0, 4/6 over 2,5, 4/6 GG). Η Α Μπε Σε έρχεται από δυο συνεχόμενες ήττες, οι οποίες έφεραν και την αλλαγή στην τεχνική της ηγεσία, ενώ συμπλήρωσε πέντε παιχνίδια με πολλά γκολ ανεξαρτήτου έδρας (4/5 over 2,5, 5/5 GG) και παραμένει η ομάδα με τα περισσότερα διπλά στην κατηγορία (4-0-2). Αμφίρροπη αναμέτρηση, δεν θα μπλέξουμε.\n281. ΗΠΑ – ΠΑΝΑΜΑΣ\nΜικρός τελικός του Gold Cup ανάμεσα σε απογοητευμένες ομάδες όπως το φαβορί ΗΠΑ και ο Παναμάς που έφτασε δευτερόλεπτα πριν από μία ιστορική πρόκριση. Οι δύο τους είχαν έρθει 1-1 στους ομίλους, δύσκολα θα μείνουν χωρίς γκολ σε ένα διαδικαστικό ματς, κρίνοντας και από τα 5/5 GG του Παναμά θα πάμε με το over του 2,05 και το GG του 2,10 στην Bet365. Διαβάστε περισσότερα εδώ.\n282. ΣΠ. ΣΑΝ ΛΟΡΕΝΤΖΟ - ΣΕΡΟ ΠΟΡΤΕΝΙΟ\nKέρδισε με 2-1 τη Σολ η Σαν Λορέντζο με καλή εμφάνιση και δείχνει αρκετά καλύτερη εκτός έδρας, παρά στην έδρα της. Η Σέρο Πορτένιο κέρδισε με 1-0 τη Ρούμπιο Νου και θέλει να συνεχίσει με νίκη. Το διπλό βρίσκεται στο 1,55, κάπου εκεί το ενδιαφέρον μας σταματά.\n284. ΡΙΒΕΡ ΠΛΕΪΤ - ΚΟΛΟΝ ΣΑΝΤΑ ΦΕ\nΣτόχος επετεύχθη για τη Ρίβερ (4-4-0 εντός), πέρασε αλώβητη από την έδρα της Γκουαρανί και θα βρεθεί στον τελικό του Λιμπερταδόρες (πρώτο παιχνίδι την Τετάρτη στην έδρα της Τίγκρες). Όπως είναι λογικό το πρωτάθλημα περνάει σε δεύτερη μοίρα προς ώρας. Η Κολόν αγνοεί τη νίκη εδώ και πέντε παιχνίδια πρωταθλήματος (0-4-1), αλλά μακριά από το γήπεδό στης αποδεικνύεται σκληροτράχηλη (1-5-3). Πιθανό να γίνει ροτέισον από τους γηπεδούχους, θα το προσπεράσουμε.\n285. ΤΣΙΚΟ - ΙΝΤΕΠΕΝΤ. ΣΑΝΤΑ ΦΕ\nΣτην πρεμιέρα της η Τσίκο έχασε με 0-1 από την Αλιάνσα. Κακή εμφάνιση, για την ισοπαλία κατέβηκε, αλλά έχασε εύκολα. Η Σάντα Φε μέχρι τώρα κάνει ότι θέλει στα παιχνίδια της, κέρδισε με 4-0 την Λα Εκιδάδ και 5-0 την Κουκούτα. Βρίσκεται σε περιόδο τοπ φόρμας και λογικά η Τσίκο δεν θα μπορέσει να σταθεί εμπόδιο. Πολύ χαμηλά το διπλό, στο -1,25 η γραμμή στην Ασία, απλά δίκαιη.\n286. ΣΑΝΤΙΑΓΚΟ ΓΟΥΟΝ. – ΑΡΙΚΑ\nΗ Σαντιάγο ενισχύθηκε αρκετά και θέλει να κάνει μία καλύτερη σεζόν φέτος. Πήρε τον Νταβίντ Πισάρο, μεταγραφή που ήταν έκπληξη για όλους. Η Αρίκα είναι διαφορετική ομάδα φέτος, αρκετές αλλαγές σε όλους τους τομείς και καλό θα ήταν να περιμένουμε να τη δούμε πριν επιχειρήσουμε κάποιο ποντάρισμα πάνω της. Πάμε παρακάτω.\n287. ΡΟΥΜΠΙΟ ΝΟΥ - ΝΤΕΠΟΡ. ΚΑΠΙΑΤΑ\nΑκόμα χωρίς νίκη είναι η Ρούμπιο Νου στις πρώτες τρεις αγωνιστικές. Έχασε με 0-1 από τη Σέρο Πορτένιο πολύ εύκολα και στην πραγματικότητα το μόνο άδικο είναι το σκορ. Η Καπιάτα έχασε επίσης 0-3 από τη Σαντανί και σταμάτησε το θετικό σερί δύο νικών. No bet.\n288. ΑΒΑΪ - ΑΤΛ. ΠΑΡΑΝΑΕΝΣΕ\nΑπό ισοπαλία στην έδρα της Κρουζέιρο έρχεται η Αβαΐ, στο γήπεδό της μετράει 2-3-2 με 7/7 GG (5/7 ήταν και over 2,5). Η Παραναένσε μετά από τρεις σερί νίκες πήρε το τρίποντο εντός απέναντι στη Σαπεκοένσε και μακριά από το σπίτι της έχει πέντε ήττες σε έξι εξόδους (1-0-5, 3/6 GG & over 2,5, έχει δεχθεί γκολ σε όλα). Σωστό δείχνει το σετ με ελαφρύ φαβορί τους γηπεδούχους, καλή περίπτωση δείχνει το GG στο 1,95 του Stoiximan, βάση των ως τώρα πεπραγμένων της Αβαΐ.\n289. ΟΥΝΙΟΝ ΣΑΝΤΑ ΦΕ – ΜΠΑΝΦΙΛΝΤ\nΣε ανοδική πορεία η Ουνιόν Σάντα Φε, έχει μόλις μια ήττα στα πιο πρόσφατα οχτώ (4-3-1) και στο γήπεδό της μετράει 4-4-1 (8/9 under 2,5). Η Μπάνφιλντ αποδίδει εξαιρετικά μακριά από το σπίτι της (5-1-2) και καταφέρνει να βρει εύκολα δίχτυα (έχει σκοράρει στα 7/8). Αμφίρροπη αναμέτρηση, σωστά μοιρασμένο στη μέση το σετ.\n290. ΚΡΟΥΖ ΑΖΟΥΛ – ΜΟΝΑΡΚΑΣ\nΠρεμιέρα στο πρωτάθλημα Απερτούρα του Μεξικό. Η Κρουζ Αζούλ απογοήτευσε στο Κλαουσούρα, καθώς έμεινε εκτός πλέι-οφ και θα επιχειρήσει νέο ξεκίνημα με καινούργιο προπονητή. Καταστροφική η περσινή σεζόν για τη Μονάρκας, με συνεχόμενα αρνητικά αποτελέσματα έχει κατρακυλήσει στον πάτο της ειδικής βαθμολογίας και πρέπει να επανακάμψει άμεσα για να σωθεί. Νέος προπονητής και αρκετά μεταγραφικά αποκτήματα ήρθαν για το σκοπό αυτό, όμως θα χρειαστεί ακόμα χρόνος ώστε να δέσουν και να έρθουν τα θετικά αποτελέσματα. Μπερδεμένο το παιχνίδι, λόγω των πολλών αλλαγών και στις δυο ομάδες, μένουμε μακριά.\n292. ΓΚΡΕΜΙΟ - ΣΠΟΡΤ ΡΕΣΙΦΕ\nΣυνεχίζει στο κύπελλο η Γκρέμιο, επικράτησε στην έδρα της Κρισιούμα με 1-0 και πήρε την πρόκριση στα πέναλτι. Στο πρωτάθλημα μετράει 4-0-2 στα έξι τελευταία δείχνοντας να ζορίζεται στο σκοράρισμα εσχάτως (4/6 under 2,5 & NG), αλλά στο γήπεδό της συμπλήρωσε έξι συνεχόμενες νίκες (6-1-0 συνολικά εντός), με τις τρείς τελευταίες να έρχονται με λευκό παθητικό. Η Σπορτ Ρεσίφε ηττήθηκε 3-1 από τη Σάντος και αποχαιρέτησε το κύπελλο, στο πρωτάθλημα εξακολουθεί να μετράει μόλις μια ήττα (2-3-1 στα έξι πιο πρόσφατα) και εκτός έδρας είναι δυσκολοκατάβλητη (0-5-1, 4/6 over 2,5, 5/6 GG). Χαμηλές οι τιμές της Γκρέμιο, η Σπορτ Ρεσίφε δεν είναι χαμένη από χέρι.\n293. ΣΠΟΡΤΙΒΟ ΛΟΥΚΕΝΙΟ - ΓΚΟΥΑΡΑΝΙ ΑΣ.\n294. ΑΤΛΕΤΙΚΟ ΟΥΙΛΑ - ΑΤΛΕΤΙΚΟ ΝΑΣΙΟΝΑΛ\nΣτο 1-1 έμεινε με την Τζαγκουάρες η Ουίλα, δίκαιο αποτέλεσμα, οι δύο ομάδες έδειξαν ότι είναι περίπου στο ίδιο επίπεδο. Η Ατλέτικο Νασιονάλ έφερε λευκή ισοπαλία με τη Μεντέγιν στο κλάσικο. Δεν έδειξε σπουδαία δείγματα και ο μεγάλος φαβοριτισμός της (στο 1,95 το διπλό) δικαιολογείται κυρίως επειδή το ματς δεν γίνεται στη φυσική έδρα της Ουίλα, αλλά σε άλλο γήπεδο, 292 χλμ. πιο μακριά. Πάμε παρακάτω.\n295. ΙΝΤΕΠΕΝΤΙΕΝΤΕ - ΑΤΛΕΤΙΚΟ ΡΑΦΑΕΛΑ\nΔυο σερί νίκες μετά τη διακοπή συμπλήρωσε η Ιντεπεντιέντε, εντός έδρας μετράει 3-4-1, η Ατλέτικο Ραφαέλα έρχεται από δυο βαριές ήττες (0-3 εκτός από Λανούς, 1-5 εντός από Ρίβερ) και ο εκτός έδρας απολογισμός της είναι 0-3-6. Με την εικόνα που έχει η άμυνα της Ραφαέλα, θα είναι έκπληξη να μην επιβεβαιωθεί ο άσσος.\n296. ΚΟΛΟΜΠΟΥΣ – ΤΟΡΟΝΤΟ\n«Βγάζουν» αρκετά γκολ τα παιχνίδια των 2 ομάδων, καμία δεν νοιάζεται ιδιαίτερα για τις αμυντικές επιδόσεις, αποτυπώνεται ξεκάθαρα αυτό από τα τέρματά τους, υπέρ και κατά. Σταθερά βάζει αλλά και δέχεται γκολ το Κολόμπους μπροστά στο κοινό του, χωρίς κανένα κόμπλεξ αγωνίζεται εκτός έδρας το Τορόντο, έχει σε μεγάλα κέφια πρόσφατα τον Ιταλό σταρ Τζιοβίνκο. Τα στατιστικά δείχνουν το δρόμο, φυσιολογικά χαμηλές τιμές για το over 2,5, που όμως όταν συνδυαστεί με το GG δίνει απόδοση 2,00 (Bet365), σημείο που βρίσκεται εντός των επιλογών των Young Guns. Διαβάστε περισσότερα εδώ.\n297. ΒΕΛΕΖ ΣΑΡΣΦΙΛΝΤ – ΟΛΙΜΠΟ\nΔυο συνεχόμενες ισοπαλίες συμπλήρωσε η Βελέζ, ισορροπημένα είναι και τα αποτελέσματά της στην έδρα της (4-2-3), η Ολίμπο έρχεται από νίκη που διέκοψε σερί τεσσάρων παιχνιδιών (0-2-2), αλλά μακριά από το γήπεδό της δεν τα καταφέρνει καλά ως τώρα (1-2-6). No Bet.\n298. ΟΥΝΙΟΝ ΛΑ ΚΑΛΕΡΑ - Ο ΧΙΓΚΙΝΣ\nΑναμέτρηση ανάμεσα σε δύο μέτριες ομάδες αυτή τη στιγμή, η Ο’ Χίγκινς έχει περισσότερες δυνατότητες αλλά πρέπει πρώτα να βρεθεί η ομοιογένεια στην ομάδα. Η Λα Καλέρα έχασε κάποιους καλούς παίκτες και δεν προχώρησε σε ουσιαστική κάλυψη των κενών της. Δίνουμε ένα κλικ στην Ο’ Χίγκινς, αλλά μέχρι εκεί. Πάμε στο επόμενο.\n299. ΜΟΝΤΡΕΑΛ – ΣΙΑΤΛ\n«Λαβωμένο» από τις απουσίες στην επιθετική του γραμμή το Σιάτλ, αδυνατεί να βρει τις λύσεις στις τελευταίες του αναμετρήσεις και βαδίζει από ήττα σε ήττα. Αξιόπιστη έδρα διαθέτει το Μόντρεαλ, σκοράρει με συνέπεια σε όλα τα παιχνίδια του. Καθαρό προβάδισμα στην έδρα, έχει πρόβλημα το Σιάτλ και το παρουσιάζει σε κάθε ματς, προτίμηση στον ασιατικό άσο -0,5 με απόδοση 1,875 στην Bet365. Διαβάστε περισσότερα εδώ.\n300. ΑΤΛΕΤΙΚΟ ΜΙΝΕΪΡΟ – ΦΙΓΚΕΪΡΕΝΣΕ\nΜετά από έξι σερί νίκες ήρθε η ήττα για τη Μινέιρο στην έδρα της Κορίνθιανς (0-1), παρόλα αυτά διατηρείται στην κορυφή της βαθμολογίας. Εντός έδρας μετράει τρεις συνεχόμενες νίκες και 5-1-1 συνολικά (5/7 over 2,5, 4/7 GG). Η Φιγκεϊρένσε έχει μείνει άσφαιρη στα τρία πιο πρόσφατα πρωταθλήματος (0-1-2) και ο απολογισμός της μακριά από το σπίτι της ανέρχεται σε 1-1-5. Ξεκάθαρο φαβορί οι γηπεδούχοι, χωρίς αξία όμως ο άσσος.\n301. ΛΟΥΒΕΡΝΤΕΝΣΕ – ΟΕΣΤΕ\nΔυο σερί νίκες έχει στο γήπεδό της η Λουβερντένσε (3-1-2 εντός), η Οέστε χάνεται εκτός έδρας (2-0-5), θα κρατήσουμε τις αποστάσεις μας από το συγκεκριμένο παιχνίδι.\n302. ΣΕΑΡΑ - ΜΟΤΖΙ ΜΙΡΙΜ\nΑπό νίκη με 2-1 στην έδρα της Τουπί έρχεται η Σεαρά, παίρνοντας έτσι την πρόκριση για την επόμενη φάση του κυπέλλου, στο πρωτάθλημα πάντως αγνοεί τη νίκη εδώ και έντεκα παιχνίδια (0-5-6) και στο γήπεδό της μετράει 1-4-1. Η Μοτζι Μίριμ δεν χάνει στα τρία πιο πρόσφατα (2-1-0), αλλά μακριά από το σπίτι της δεν έχει ακόμη τρίποντο (0-2-4). No Bet.\n303. ΤΙΓΚΡΕΣ – ΤΟΛΟΥΚΑ\nΙστορικές στιγμές ζει η Τίγκρες, πήρε το εισιτήριο για τον τελικό του Λιμπερταδόρες (την Τετάρτη υποδέχεται στον πρώτο αγώνα τη Ρίβερ), χάρη στη νίκη με 3-1 επί της Ιντερνασιονάλ. Σημαντική η ενίσχυσή της (Ζινιάκ, Ούτσε, Ακίνο, Νταμ) ενώ παράλληλα δεν αποχώρησε κανένας από τους βασικούς της. Η Τολούκα έμεινε εκτός πλεί-οφ στο Κλαουσούρα και προχώρηση σε σημαντική μεταγραφική ενίσχυση, προκειμένου να πρωταγωνιστήσει ξανά. Το μυαλό της Τίγκρες θα είναι σίγουρα στο ματς της Τετάρτης, αλλά διαθέτει ποιοτικότατες λύσεις στον πάγκο της, κάτι που μας αποτρέπει από το να την κοντράρουμε.\n305. ΣΙΚΑΓΟ - ΝΙΟΥ ΙΝΓΚΛΑΝΤ\nΜεσοβδόμαδα με νίκη με 3-1 προκρίθηκε στα ημιτελικά του κυπέλλου επί του Ορλάντο για το Σικάγο (5-0-5 εντός), σκόραρε τα γκολ της νίκης μετά το 87’, τέρματα που άξιζε από πιο νωρίς καθώς ήταν καλύτερο. Με το ίδιο σκορ έχασε στο πρωτάθλημα από το Κολόμπους, αυτή ήταν η δεύτερη συνεχόμενη ήττα (1-1-4 στα τελευταία έξι). Το Νιου Ίγκλαντ (2-1-8 εκτός) έβαλε τέλος στο σερί των πέντε συνεχόμενων ηττών με το 1-0 επί της Νέας Υόρκης Σίτυ. Δεν έπαιξε άσχημα, αλλά δεν εντυπωσίασε, ήταν φανερό ότι ήθελε μόνο το αποτέλεσμα και όχι να προσφέρει ιδιαίτερο θέαμα. Κάκιστη η Νιου Ίγκλαντ εκτός έδρας (0-0-6 στα πιο πρόσφατα), το Σικάγο στο σπίτι του έχει μεγαλύτερη δυναμική, στο 2,075 ο άσος αποτελεί επιλογή.\n306. ΝΤΑΛΑΣ - ΠΟΡΤΛΑΝΤ ΤΑΪΜΠΕΡΣ\nΑξιόπιστο το Ντάλας στην έδρα του, στα τελευταία 7 σε όλες τις διοργανώσεις μετράει 6 νίκες με αρκετά πειστικές εμφανίσεις, στην τελευταία του αναμέτρηση μέτρησε 26 τελικές προσπάθειες. Το Πόρτλαντ δεν είναι κακό σύνολο, όμως προσφάτως ότι καταφέρνει είναι στο σπίτι του, εκτός έδρας παρουσιάζει διαφορετικό πρόσωπο προς το χειρότερο. Το μομέντουμ είναι με τους γηπεδούχους, στο 2,00 τιμάται ο άσος (Bet365) και αποτελεί επιλογή των Young Guns. Διαβάστε περισσότερα εδώ.\n307. ΧΙΟΥΣΤΟΝ - ΛΟΣ ΑΝΤΖΕΛΕΣ\nΤην Τρίτη έπαιζε για το κύπελλο με το Κάνσας, από το 30’ βρισκόταν με δέκα παίκτες και έτσι έχασε δίκαια με 3-1. Στο πρωτάθλημα έχασε με 0-2 από το Σολτ Λέικ με κακή εμφάνιση, φαίνεται ότι οι σοβαρές απουσίες που έχει την καταβάλουν. Το Λος Άντζελες (0-5-5 εκτός) έκανε δεύτερη αρκετά καλή εμφάνιση και κέρδισε εύκολα το Σαν Χοσέ με 5-2. 4-1-1 στα έξι πιο πρόσφατα, πιστεύουμε ότι θα συνεχίσει τις καλές εμφανίσεις, αλλά εκτός έδρας ακόμα δεν έχει κερδίσει. Αν ήταν έστω λίγο καλύτερο εκτός του Λος Άντζελες θα ποντάραμε πάνω του, τώρα πάσο.\n308. ΙΝΤΕΠΕΝΤ. ΜΕΝΤΕΓΙΝ - ΝΤΕΠΟΡΤΕΣ ΤΟΛΙΜΑ\nΙσοπαλία χωρίς τέρματα για τη Μεντέγιν στο κλάσικο με την Ατλέτικο. Μέτριο παιχνίδι και θέλει σύντομα να πάει παρακάτω. Το παιχνίδι αυτό θα είναι το πρώτο που θα δώσει μπροστά στον κόσμο της, καθώς ήταν τιμωρημένη η έδρα της στην πρεμιέρα. Αυτό αναμένεται αν της δώσει έξτρα ώθηση, σύμφωνα και με τον προπονητή της Αλβάρες. Η Ντεπόρτες Τολίμα έχασε με 0-2 από την Ενβιγκάδο στο μοναδικό της ματς μέχρι τώρα. Κανείς δεν έμεινε ικανοποιημένος από την ομάδα, καθώς η εμφάνιση της ήταν κάτω του μετρίου. Ο άσος του 1,75 είναι δίκαιος, αλλά όχι για ποντάρισμα.\n309. ΠΑΤΣΟΥΚΑ – ΤΙΧΟΥΑΝΑ\nΑνοδική η πορεία της Πατσούκα στις τελευταίες διοργανώσεις, έφτασε μέχρι τα ημιτελικά του Κλαουσούρα και δείχνει να παραμένει σε καλό επίπεδο από πλευράς έμψυχου δυναμικού. Πολλά σκαμπανεβάσματα χαρακτήρισαν την πορεία της Τιχουάνα στην περσινή σεζόν, με νέο προπονητή που υπόσχεται επιθετικό ποδόσφαιρο μπαίνει στο Απερτούρα, ενώ δείχνει να βγαίνει ενισχυμένη από το μεταγραφικό παζάρι. Δίκαιο δείχνει το σετ, ένα κλικ πιο έτοιμη είναι η Πατσούκα.\n310. ΑΤΛΑΣ – ΚΕΡΕΤΑΡΟ\nΚεκλεισμένων των θυρών θα διεξαχθεί η αναμέτρηση. Καινούργιο ξεκίνημα πραγματοποιεί η Άτλας, με νέο προπονητή και πολλές αλλαγές στο ρόστερ, το ζήτημα είναι πόσος χρόνος θα χρειαστεί για να αποκτήσει η ομάδα ομοιογένεια. Έφτασε μέχρι τον τελικό του Κλαουσούρα η Κερετάρο και η επιτυχημένη συνταγή δεν άλλαξε, ο βασικός κορμός παρέμεινε, όπως και ο προπονητής, ενώ η φυγή του Ροναλντίνιο μάλλον δείχνει ότι έγινε για καλό. Η ομοιογένεια της Κερετάρο μπορεί να παίξει το ρόλο της, σε συνδυασμό με τις άδειες εξέδρες στρεφόμαστε προς το Χ2 στο 1,70 του Stoiximan.\n311. ΝΤΟΡΑΔΟΣ - ΤΖΑΓΚΟΥΑΡΕΣ ΤΣΙΑΠΑΣ\nΝεοφώτιστη στην κατηγορία η Ντοράδος, ενισχύθηκε σε όλες τις γραμμές με έμπειρους παίχτες και το ζητούμενο είναι να αποκτήσει η ομάδα όσο το δυνατόν γρηγορότερα την απαιτούμενη ομοιογένεια. Νέος προπονητής και αρκετές αλλαγές στο ρόστερ της Τζαγκουάρες, έμφαση στην άμυνα δίνει ο καινούργιος κόουτς. Παιχνίδι για συμπεράσματα το συγκεκριμένο.\n312. ΣΑΝΤΟΣ ΛΑΓΚΟΥΝΑ – ΛΕΟΝ\nΑν και μπήκε ως 8η στα πλεί-οφ, η Σάντος Λαγκούνα ανέβασε την απόδοσή της όσο περνούσε ο καιρός και έφτασε δίκαια στην κατάκτηση του τίτλου στο Κλαουσούρα. Χωρίς ιδιαίτερες μεταβολές το ρόστερ της, παραμένει σε καλό επίπεδο και αναμένεται να πρωταγωνιστήσει και φέτος. Κακή στο Κλαουσούρα η Λεόν (προτελευταία τερμάτισε), στο μεταγραφικό παζάρι δόθηκε έμφαση στην ενίσχυση της άμυνας, με το πρόσημο από τις κινήσεις να φαίνεται σε πρώτη φάση ότι είναι θετικό. Αν και η Σάντος είναι η περσινή πρωταθλήτρια, θα αποφύγουμε τον άσσο, καθώς οι πρεμιέρες κρύβουν πάντα κινδύνους.


Ένα email αποκάλυψε περιουσιακά στοιχεία 4,5 δισ. δολαρίων που ανήκουν σε φίλους του Πούτιν - 12nisospress.com\nΑρχική\tΝέα Κόσμου\tΈνα email αποκάλυψε περιουσιακά στοιχεία 4,5 δισ. δολαρίων που ανήκουν σε φίλους του Πούτιν\nΈνα email αποκάλυψε περιουσιακά στοιχεία 4,5 δισ. δολαρίων που ανήκουν σε φίλους του Πούτιν\nαπό Γεώργιος Παλαπουγιούκ 20/06/2022\nαπό Γεώργιος Παλαπουγιούκ 20/06/2022 50 προβολές\nΔεκάδες εταιρείες που ανήκουν σε φίλους του προέδρου της Ρωσίας διαχειρίζονται ακίνητα, τουριστικά κέντρα, γιοτ και ρευστό συνολικής αξίας 4,5 δισ. δολαρίων – Το δίκτυο φαίνεται να δουλεύει υπέρ του Βλαντίμιρ Πούτιν\nΕνα δίκτυο εταιρειών που ανήκουν σε ολιγάρχες στον κύκλο του προέδρου της Ρωσίας, Βλαντίμιρ Πούτιν, φαίνεται ότι κατέχει πολυτελείς κατοικίες, καλλιεργήσιμες εκτάσεις και σκάφη, όπως αποκαλύπτεται από διαρροή στη Ρωσία. Η συνολική αξία όλων των ακινήτων και των περιουσιακών στοιχείων εκτιμάται σε πάνω από 4,5 δισ. δολάρια.\nΤο νήμα που συνδέει τα ακίνητα και τα περιουσιακά στοιχεία είναι ένα email που παραπέμπει στο LLCInvest.ru.\nΤουλάχιστον 86 εταιρείες ανήκουν σε αυτό το δίκτυο, κάποιες από τις οποίες διαχειρίζονται πολλά δισ. ρούβλια (εκατοντάδες εκατ. δολάρια) σε ρευστό.\nΗ διαρροή, όπως αναφέρει ο Guardian, περιλαμβάνει μια συνομιλία μέσω email που έγινε τον περασμένο Σεπτέμβριο, η οποία δείχνει ότι οι διαχειριστές αυτών των περιουσιακών στοιχείων συζητούν τα προβλήματα που προκύπτουν σαν να αποτελούν έναν ενιαίο οργανισμό.\nΡώσος ειδικός για θέματα διαφθοράς που μίλησε ανώνυμα στη βρετανική εφημερίδα σημειώνει ότι η LLCInvest μοιάζει να είναι ένα είδος ένωσης της οποίας τα μέλη ανταλλάσσουν περιουσιακά στοιχεία.\nΣτην περιουσία του δικτύου περιλαμβάνονται μεταξύ άλλων η πολυτελής έπαυλη για προσωπική χρήση του Πούτιν στο Γκελεντζίκ της Μαύρης Θάλασσας. Το παλάτι υπολογίζεται ότι αξίζει περί το 1 δισ. δολάρια και φέρεται να ανήκει στον Αρκάντι Ροτενμπεργκ, για τον οποίο ΕΕ και ΗΠΑ έχουν επιβάλει κυρώσεις. Τα αμπέλια γύρω από το παλάτι ανήκουν σε μη κερδοσκοπική οργάνωση την οποία ίδρυσαν δύο συνεργάτες του Πούτιν, ο Γκενάντι Τιμτσένκο και ο Βλαντιμίρ Κόλμπιν.\nΠεριλαμβάνεται ακόμη το χιονοδρομικό κέντρο Ιγκόρα στην περιφέρεια της Αγίας Πετρούπολης στο οποίο πραγματοποιήθηκε ο γάμος της κόρης του Πούτιν το 2013. Το κέντρο ανήκει στην εταιρεία Ozon, που ανήκει στον πρόεδρο της Bank Rossiya, Γιούρι Κοβάλτσουκ, άλλον ένα φίλο του Πούτιν.\nΑλλη μια βίλα που διαχειρίζεται το δίκτυο είναι βόρεια από την Αγία Πετρούπολη. Η βίλα Σέλγκρεν, την οποία οι ντόπιοι αποκαλούν «Βίλα του Πούτιν», ανήκε στον Ολεγκ Ρούντνοφ, επίσης φίλο του προέδρου, και πλέον τον γιο του Ρούντνοφ.\nΕξω από την Αγία Πετρούπολη βρίσκεται και η «Καλύβα του Ψαρά», μια ντάτσα στις όχθες της λίμνης Λάντογκα. Τέσσερις διαφορετικές εταιρείες σχετίζονται με την έκταση όπου βρίσκεται το κτίσμα.\nΤέλος, η θαλαμηγός Shellest, μήκους 46 μέτρων, με πέντε καταστρώματα και 10 υπνοδωμάτια, αξίας 23 εκατομμυρίων δολαρίων ταξιδεύει συχνά στη Μαύρη Θάλασσα και το λιμάνι του Σότσι. Ανήκει και αυτή σε εταιρεία του ευρύτερου κύκλου του προέδρου.\nΟι αποκαλύψεις έρχονται σε συνέχεια σειράς αποκαλύψεων για την τεράστια περιουσία που έχει αποκτήσει ο Βλαντίμιρ Πούτιν και, όπως εκτιμούν οι ερευνητές, έχει αποκρύψει πίσω από εταιρείες-βιτρίνες ή βάζοντας στενούς του φίλους ως ονομαστικούς κατόχους των περιουσιακών στοιχείων.\nΤο Κρεμλίνο σταθερά αρνείται κάθε σχέση του Πούτιν με όλα αυτό το δίκτυο.\n12nisospress.com5 δισ. δολαρίωνΒλαντιμίρ ΠούτινΈνα email αποκάλυψεΚΟΣΜΟΣΝέα Κόσμουστοιχεία 4φίλους του Πούτιν\nΠως μπορώ να ξέρω ότι είμαι παραγωγικός;\nΕορτολόγιο : Τρίτη 21 Ιουνίου 2022\nFuel Pass 2: Πότε θα ανοίξει τελικά η...


Α. Γεωργιάδης> Ο νεκροθάφτης του όποιου συστήματος δημόσιας υγείας έχει απομείνει\nΔεν ήταν καθόλου τυχαία η ανάληψη του υπουργείου Υγείας από ένα ακραιφνή νεοφιλελεύθερο, υμνητή της «ελεύθερης αγοράς», απόλυτα πιστό στην εφαρμογή μνημονικής πολιτικής. Ο Αδωνις Γεωργιάδης θα αποδειχθεί ο νεκροθάφτης του όποιου δημόσιου συστήματος έχει απομείνει στην χώρα μας, για να καρπωθούν τεράστια κέρδη ντόπιοι και ξένοι έμποροι υγείας.\nΗ είδηση που διαβάζουμε σήμερα είναι άκρως αποκαλυπτική. Σύμφωνα μ’ αυτή στελέχη της εταιρείας Roland Berger Strategy Consultants, έρχονται στην χώρα μας, θα συναντηθούν με τον Α. Γεωργιάδη, και παράλληλα «βολιδοσκοπούν ελληνικά σχήματα με στόχο να χτίσουν ένα δίκτυο συμμαχιών αλλά και επικοινωνιακών εταιριών» για να έχουν ενεργό συμμετοχή στις «ιδιωτικοποιήσεις μονάδων Υγείας».\nΗ ίδια είδηση συμπληρώνει ότι «η βαυαρική εταιρεία θέλει να έχει ενεργό ρόλο στις δουλειές που ανοίγουν με τις αποκρατικοποιήσεις κυρίαρχα στον χώρο της Υγείας».\nΒλέπετε, όσο «αβραμοπουλικά» τα ΜΜΕ, παρουσιάζουν την κατεδάφιση κάθε ίχνους κοινωνικού κράτους έχει απομείνει;


Κορωνοϊός: Ετσι περνούν στην καραντίνα οι Ομπάμα -Τι δήλωσε η Μισέλ στην Ελεν ντε Τζενέρις | ΖΩΗ | iefimerida.gr\nΤΟ ΜΗΝΥΜΑ ΤΗΣ ΠΡΩΗΝ ΠΡΩΤΗΣ ΚΥΡΙΑΣ ΤΩΝ ΗΠΑ\n28|03|2020 | 11:21\nΜισέλ Ομπάμα / Φωτογραφία: AP Photo/Hau Dinh\nΓια το πώς έχει αλλάξει τη ζωή τους και πώς περνούν την καθημερινότητά τους τα μέλη της οικογένειας Ομπάμα λόγω του κορωνοϊού, μίλησε στην Ελεν ντε Τζενέρις, η πρώην Πρώτη Κυρία των ΗΠΑ, Μισέλ Ομπάμα.\nΜέρος της ρουτίνας τους πλέον, αποτελούν το Netflix, οι τηλεδιασκέψεις και τα online μαθήματα στο κολέγιο. Με τις κόρες του Μαλία και Σάσα να έχουν επιστρέψει από το κολέγιο, η οικογένεια προσπαθεί να ξαναβρεί τους ρυθμούς της, δήλωσε η Μισέλ Ομπάμα.\nΔείτε τι είπε η Μισέλ Ομπάμα:\n«Προσπαθούμε να οργανώσουμε τις μέρες μες. Όλοι είμαστε εδώ. Τα κορίτσια έχουν γυρίσει και από τη στιγμή που τα μαθήματα γίνονται online, βρίσκονται η κάθε μία στο δωμάτιο της και κάνουν τα μαθήματά τους», ανέφερε χαρακτηριστικά για τις κόρες της, μιλώντας στην Αμερικανίδα παρουσιάστρια μέσω τηλεφώνου. Μάλιστα, βίντεο από τη συνομιλία τους ανέβασε η ίδια η Ελεν ντε Τζενέρις στο Twitter.\nΌσο για τον σύζυγό της, Μπαράκ, η Μισέλ Ομπάμα, είπε: «Νομίζω ότι ο Μπαράκ είναι.. Δεν ξέρω πού είναι. Μιλούσε στο τηλέφωνο κι εγώ μόλις τελείωσα με μια τηλεδιάσκεψη… Απλά προσπαθούμε να κρατήσουμε μια ρουτίνα.. έχουμε επίσης και το Netflix».\nΗ Μισέλ Ομπάμα εμφανίστηκε αισιόδοξη και πιστεύει ότι μέσα από όλη αυτή την κρίση με το κορωνοϊό, θα βγει κάτι καλό, τουλάχιστον σε προσωπικό επίπεδο.\n«Αλλά κοιτώντας τη θετική πλευρά, ξέρω ότι μας αναγκάζει να συνεχίσουμε να καθόμαστε μεταξύ μας, να έχουμε πραγματικές συνομιλίες, να θέτουμε πραγματικά ερωτήσεις και να βρίσκουμε τρόπους για το πώς μπορούμε να κρατήσουμε τον εαυτό μας απασχολημένο χωρίς τηλεόραση ή υπολογιστές», είπε συγκεκριμένα. «Είναι μια καλή άσκηση που μας υπενθυμίζει ότι απλά δεν χρειαζόμαστε πολλά πράγματα από αυτά που έχουμε», επεσήμανε η πρώην Πρώτη Κυρία των ΗΠΑ.


Σωκράτης Σινόπουλος Archives - ελculture - Μουσική - ελληνική μουσική - elculture.gr\n17 - 18 Ιουλίου 2021\n«Θνητοί Θεοί» σε απόδοση Μίνου Βολανάκη στον Αρχαιολογικό Χώρο Ολυμπίας: Μια μουσικό-θεατρική σύνθεση βασισμένη στην Παλατινή Ανθολογία\nΗ παράσταση «Θνητοί Θεοί», μια μουσικό-θεατρική σύνθεση βασισμένη στην Παλατινή Ανθολογία σε απόδοση Μίνου Βολανάκη, θα παρουσιαστεί στον Αρχαιολογικό Χώρο Ολυμπίας το Σάββατο 17 και την Κυριακή 18 Ιουλίου.\nH Loreena McKennitt έρχεται για μια μοναδική συναυλία στο Ηρώδειο μαζί με περίφημους Έλληνες δεξιοτέχνες μουσικούς που συνεργάστηκαν μαζί της στο τελευταίο της άλμπουμ, με τίτλο “Lost souls”.\nΗ νέα γενιά καλλιτεχνών του ECM στο Μέγαρο Μουσικής Θεσσαλονίκης\nΚορυφαία στιγμή των εκδηλώσεων, η συναυλία που θα πραγματοποιηθεί το Σάββατο 2 Μαρτίου 2019 στην αίθουσα Αιμίλιος Ριάδης, όπου θα παρουσιαστούν καλλιτέχνες της νέας γενιάς της ECM: Το Mats Eilertsen Τrio, η Elina Duni και το κουαρτέτο του Σωκράτη Σινόπουλου.\nΗ Loreena McKennitt, μία καλλιτέχνιδα που έχει πουλήσει δεκάδες εκατομμύρια αντίτυπα δίσκων της, έρχεται στο Θέατρο Γης στη Θεσσαλονίκη την Τετάρτη 26 Ιουνίου 2019.\nΟ Derya Türkan και ο Σωκράτης Σινόπουλος, δύο δεξιοτέχνες της πολίτικης λύρας, στο Μέγαρο Μουσικής Αθηνών.


Ο τυχεράκιας Παπακωνσταντίνου. ~ ΛΟΓΙΑ και ΣΚΕΨΕΙΣ\nΜερικοί άνθρωποι ρε παιδί μου έχουν άστρο, κάτι γίνεται και τους πάνε όλα καλά. Είναι αυτό που λέει ο λαός ''κολόφαρδοι''.\nΜια τέτοια περίπτωση τυχερού ανθρώπου είναι και ο Παπακωνσταντίνου.Μας δούλεψε πολύ- δε λέω- αλλά ήταν και η τύχη με το μέρος του!\nΑφού σπούδασε με κόπο στην Νέα Υόρκη και Λονδίνο άνοιξαν.. τυχαία όλες οι πόρτες. Άμα σε θέλει...\nΕντάξει δεν λέμε μπορεί να είπε κάνα καλό λόγο στις διάφορες λέσχες- που λένε οι συνομοσιολόγοι (Μπίλντεμπερκ, Τριμερής) -ο θείος υπουργός, αλλά η αξία αυτού του πολιτικού άντρα αναγνωρίστηκε διεθνώς. Εσύ αγαπητέ έχεις θείο;\nΔείτε το βιογραφικό τουσκληρά εργαζόμενου πλην τυχερού υπουργού.\nΜετά τις σπουδές του στην Νέα Υόρκη και Λονδίνο,\nεργάστηκε επί 10 χρόνια στον Οργανισμό Οικονομικής Συνεργασίας και Ανάπτυξης (ΟΟΣΑ) στη Γαλλία. (Εδώ η τύχη ..πήδηξε - Από τις σπουδές... στον ΟΟΣΑ, από την αγγαλιά του θείου στη βιοπάλη!)\nΜε την επιστροφή του στην Ελλάδα το 1998\nεργάστηκε ως σύμβουλος του Πρωθυπουργού Κώστα Σημίτη για θέματα Κοινωνίας της Πληροφορίας. (Το είχε αυτό ο Σημίτης, ήθελε τυχερούς δίπλα του. Κάποιες πληροφορίες για λαγοπόδαρα ελέγχονται!)\nΔυο χρόνια μετά,\nορίστηκε Ειδικός Γραμματέας του Υπουργείου Οικονομίας και Οικονομικών για την Κοινωνία της Πληροφορίας (2000-2002). (Ούτε το Τζόκερ να είχε πιάσει!!)\nΤο διάστημα 2002-2004 υπήρξε\nμέλος του Συμβουλίου Οικονομικών Εμπειρογνωμόνων (ΣΟΕ),\nμέλος του Διοικητικού Συμβουλίου του ΟΤΕ\nκαι εκπρόσωπος της Ελλάδας στην Επιτροπή Οικονομικής Πολιτικής της ΕΕ.(Οι ακαμάτρες κι οι τρελές, έχουν τις τύχες τις καλές)\nΤο 2003 ήταν συντονιστής για τη «διαδικασία της Λισσαβόνας», το ευρωπαϊκό πρόγραμμα οικονομικών και κοινωνικών μεταρρυθμίσεων κατά τη διάρκεια της Ελληνικής Προεδρίας της Ευρωπαϊκής Ένωσης. (Τι τύχη είναι αυτή που έχει αυτός ο άνθρωπος)\nΑπό το 2004 έως το 2007 διετέλεσε οικονομικός σύμβουλος του Προέδρου του ΠΑΣΟΚ, Γιώργου Α. Παπανδρέου. (Αυτός ο φάρος του Ελληνισμού αναγνώρισε την αξία του Παπακωνσταντίνου, άμα είσαι τυχερός...)\nΔιετέλεσε επίσης μέλος του Διοικητικού Συμβουλίου του Ινστιτούτου Στρατηγικών και Αναπτυξιακών Μελετών (ΙΣΤΑΜΕ) – Ανδρέας Παπανδρέου (2005-2008).\n(Όταν η τύχη σε βοηθά, η γνώση δεν αξίζει)\nΤο Μάιο του 2005 εξελέγη μέλος του Εθνικού Συμβουλίου του ΠΑΣΟΚ.(Γίδα που τρέχει στον γκρεμό, ποτέ δεν έχει σκοτωμό)\nΑπό το 2003 έως το 2007 δίδαξε ως επισκέπτης καθηγητής στο Οικονομικό Πανεπιστήμιο Αθηνών και εργάστηκε ως σύμβουλος της Ευρωπαϊκής Επιτροπής σε θέματα πολιτικής έρευνας και Κοινωνίας της Πληροφορίας με συμμετοχή σε διεθνείς ερευνητικές συνεργασίες.(Παιδιά κάτι έγινε αυτήν την περίοδο, ο πρώην ...εργάστηκε!!)\nΤο Σεπτέμβριο του 2007 εξελέγη βουλευτής του Ελληνικού Κοινοβουλίου στο Νομό Κοζάνης, ενώ ανέλαβε καθήκοντα Εκπροσώπου Τύπου του ΠΑΣΟΚ από το Μάρτιο του 2008.( Η αρχή της χοντρής...τύχης)\nΗγήθηκε του Ευρωψηφοδελτίου του ΠΑΣΟΚ τον Ιούνιο του 2009 και διετέλεσε Ευρωβουλευτής από τον Ιούνιο του 2009 έως τον ορισμό του από τον Πρωθυπουργό ως Υπουργού Οικονομικών μετά τις εκλογές του Οκτωβρίου 2009.(Τύχη, τύχη μας πέτυχε τελικά!)\nΜία και μόνη ερώτηση έχω, σχετικά με την τύχη του κυριούλη πρώην συμβούλου, πρώην μεγαλοστελέχους, πρώην υπουργού: Με παπά κοιμήθηκε ;!


08:44 Κυριακή, 29 Μαρτίου 2020\nΗ τίσις τοποθετείται στο τέλος της νομοτελειακής αλυσίδας ὕβρις → ἄτη → νέμεσις → τίσις και δηλώνει την αντάξια πληρωμή, την ευθύδικη τιμωρία, την παραδειγματική συντριβή των αλαζόνων.\nΣτα διαλαμβανόμενα του παρόντος σχολίου η τίσις παίρνει τη μορφή ενός φαινομενικά δίκαιου φόρου, ο οποίος αν τελικά επιβληθεί, ο περιβόητος ενφια, για κάποιες τουλάχιστον κατηγορίες ιδιοκτητών, θα μοιάζει μάλλον αστείος.\nΑν θα έπρεπε να δοθεί παραστατικά ο τρόπος που η Ενωμένη Ευρώπη αντικρύζει την Αμερική αυτήν την περίοδο, η εικόνα της επικεφαλίδας θα ήταν αρκετά κατάλληλη. Καθώς οι πρώτες ενέργειες του νέου Πρόεδρου δείχνουν ότι εννοεί αυτά που λέει, τα τελευταία εξήντα χρόνια της ασφαλούς ευρωπαϊκής αμεριμνησίας φτάνουν στο τέλος τους.


Περί ανέμων, υδάτων και σχολείου...: Ανακοινωσούλα!\nΠαιδιά μην ξεχάσετε αύριο να φέρετε στο σχολείο μια μικρή φωτογραφία για το καρτελάκι των ΚΤΕΛ.\nΑναρτήθηκε από Πέτρος Σαμούχος στις 10:59 π.μ.


Σαλάτα με αγκινάρες και βινεγκρέτ αντζούγιας | ΣΥΝΤΑΓΗ | Gastronomos.gr\nΗ ιδιαίτερη σος μπορεί να χρησιμοποιηθεί και σε πατατοσαλάτες ή σαλάτες με αρακά ή φασολάκια.\n8 αγκινάρες φρέσκες, καθαρισμένες (διατηρημένες σε λεκανίτσα με λεμονόνερο, για να μη μαυρίσουν) ή από βαζάκι\n2 φινόκιο, κομμένα σε λεπτά φετάκια\n1 ματσάκι ρόκα (μόνο τα φύλλα) ή 2 φλιτζάνια κομμένη πράσινη σαλάτα της αρεσκείας σας\n5 - 6 φιλέτα αντζούγιας, καλά στραγγισμένα\n1/2 φλιτζ. τσαγιού έξτρα παρθένο ελαιόλαδο\n1/2 φλιτζ. τσαγιού άνηθος φρέσκος, ψιλοκομμένος\nχυμός και ξύσμα από 2 μικρά λεμόνια (κατά προτίμηση ακέρωτα, βιολογικά)\nΒάζουμε όλα τα υλικά (αντζούγιες, ελαιόλαδο, άνηθος, χυμός και ξύσμα λεμονιού, ζάχαρη και πιπέρι) σε ένα μπλέντερ και τα πολτοποιούμε πολύ καλά.\nΚόβουμε τις αγκινάρες στα τέσσερα και το κάθε κομμάτι σε λεπτά φετάκια. Πλένουμε και στεγνώνουμε τη σαλάτα. Σε μια πιατέλα στρώνουμε τα φετάκια φινόκιο και τα περιχύνουμε με λίγη από τη βινεγκρέτ. Συνεχίζουμε με μια στρώση από τις φετούλες αγκινάρας. Περιχύνουμε πάλι με λίγη από τη βινεγκρέτ. Μπορούμε να αφήσουμε έτσι τη σαλάτα σκεπασμένη με πλαστική μεμβράνη στο ψυγείο για 2 - 3 ώρες.\nΚατά το σερβίρισμα προσθέτουμε τη ρόκα ή τη σαλάτα και περιχύνουμε με την υπόλοιπη βινεγκρέτ.


Ο Δεκέμβριος στο Κυκλαδικό Μουσείο είναι γεμάτος εκπλήξεις!| Fay's book\nΟ Δεκέμβριος στο Κυκλαδικό Μουσείο είναι γεμάτος εκπλήξεις!\nΤο Μουσείο Κυκλαδικής Τέχνης, ιδανικός προορισμός για παιδιά 2-12 ετών, μάς περιμένει κάθε σαββατοκύριακο του Δεκεμβρίου για να γνωρίσουμε το συναρπαστικό κόσμο του μέσα από παραμύθια, διαδραστικές ξεναγήσεις, εικαστικά εργαστήρια, φωτογραφία, μουσική και χριστουγεννιάτικα εργαστήρια.\nΚυριακή 4/12, 11.30-13.00 & Κυριακή 11/12, 11.30-13.00\nΌλα αυτά, παίζοντας όλοι μαζί με τον πηλό. Θα τον πλάσουμε, θα τον ζουλήξουμε, θα τον κόψουμε και θα δημιουργήσουμε πολύ μικρές φιγούρες για να χωρέσουν στον μικρόκοσμό μας. Στο τέλος θα του δώσουμε χριστουγεννιάτικα χρώματα και αρώματα.\nΤα παιδιά αυτής της ηλικίας αντιδρούν ενστικτωδώς στη μαλακή και εύπλαστη φύση του πηλού. Θέλουν να το ζουλήξουν, να το χτυπήσουν, να του κάνουν τρύπες και να παρατηρούν πως αντιδρά κάθε φορά η επιφάνεια του. Οι γονείς θα ανακαλύψουν ή θα ξαναθυμηθούν τη χαρά της δημιουργίας με πηλό!\nΈρχονται τα Χριστούγεννα! Το σπίτι γεμίζει με κουτιά που κρύβουν δώρα.\nΣτο χριστουγεννιάτικο εργαστήρι μας υπάρχει ένα κουτί γεμάτο μαγικά και θαυμαστά πράγματα! Τι κρύβει μέσα, θα μας το αποκαλύψει το παραμύθι του κοριτσιού που τα έβαλε με τον κυρ-Βορριά!\nΣάββατο 3/12, 11:00-13:00\nΚυριακή 4/12, 11:30-12:30\nΚυριακή 18/12, 11:30-12:30\nΓια ακόμα περισσότερες ιδέες, μπείτε στο LikeMother,LikeDaughter!


Τοποθέτηση Υπουργού Οικονομικών στην παρουσίαση του βιβλίου του Ανδρέα Ανδρουλιδάκη | 18.6.2022 | Χρήστος Κων. Σταϊκούρας Βουλευτής Φθιώτιδας | Υπουργός Οικονομικών\nΤοποθέτηση Υπουργού Οικονομικών στην παρουσίαση του βιβλίου του Ανδρέα Ανδρουλιδάκη | 18.6.2022\nΤοποθέτηση στην παρουσίαση του βιβλίου του Ανδρέα Ανδρουλιδάκη «Μνήμες Κατοχής – Ανοιχτές πληγές στον χρόνο».\nΘέλω να ευχαριστήσω τον συγγραφέα, κ. Ανδρέα Ανδρουλιδάκη, για την πρόσκληση να παρουσιάσω, μαζί με άλλους εκλεκτούς καλεσμένους, το εξαιρετικά ενδιαφέρον και ιστορικής σημασίας, βιβλίο με τίτλο «Μνήμες Κατοχής – Ανοιχτές πληγές στον χρόνο».\nΠρόκειται για ένα μνημειώδες έργο που καταγράφει βιώματα και μνήμες από την περίοδο της Κατοχής, εστιάζοντας στα μαρτυρικά χωριά της Ελλάδας.\nΤο βιβλίο αναφέρεται σε τόπους βασανισμένους, στους οποίους αποτυπώνεται η ναζιστική βαρβαρότητα, αλλά και το αντιστασιακό μεγαλείο του ελληνικού λαού.\nΈνα επίκαιρο σύγγραμμα που εκπέμπει το διαχρονικό μήνυμα – ιδιαίτερα σήμερα που βιώνουμε την απολύτως καταδικαστέα εισβολή της Ρωσίας στην Ουκρανία – ότι, δυστυχώς, δεν έχουμε αφήσει οριστικά πίσω μας την πληγή του πολέμου.\nΓι αυτό και είναι ιδιαίτερα σημαντικό να υπάρχουν βιβλία, όπως αυτό, που διατηρούν ζωντανές τις τραγικές μνήμες των θυμάτων και μας υπενθυμίζουν ότι κανένας θύτης δεν θα πρέπει να μένει ατιμώρητος για τα εγκλήματά του.\nΤο βιβλίο που συζητάμε, μου δίνει την αφορμή να μιλήσω για ζητήματα με σημαντικές ανθρωπιστικές, εθνικές, οικονομικές, κοινωνικές και ιστορικές παραμέτρους.\nΤις Γερμανικές αποζημιώσεις, επανορθώσεις και το κατοχικό δάνειο.\nΓια το λόγο αυτό οφείλουμε, όλοι μας, να τα προσεγγίζουμε με σεβασμό στην ιστορική αλήθεια, με την προσήκουσα σοβαρότητα και, βεβαίως, πάντα στο υφιστάμενο θεσμικό πλαίσιο.\nΑπό το 2012 έως το 2014, στο Γενικό Λογιστήριο του Κράτους αντιμετωπίσαμε, για πρώτη φορά, με υπευθυνότητα και μεθοδικότητα, τόσο το θέμα της τακτοποίησης των αρχείων που αφορούν στις περιόδους του Α’ και του Β’ Παγκοσμίου Πολέμου, όσο και το ζήτημα του ποσοτικού προσδιορισμού των αξιώσεων του Ελληνικού Δημοσίου από τις γερμανικές επανορθώσεις και το κατοχικό δάνειο.\nΚαι το κάναμε αυτό γιατί πιστεύαμε, και πιστεύουμε, ότι θεμελιώδες χρέος κάθε κράτους είναι να φυλάσσει το ιστορικό υλικό του.\nΚαι να τεκμηριώνει τόσο την προβολή των θέσεών του, όσο και τη διεκδίκηση των αιτημάτων του.\nΑ. Τον Σεπτέμβριο του 2012, με απόφαση του τότε Αναπληρωτή Υπουργού Οικονομικών, συστάθηκε Ομάδα Εργασίας από ανώτερους υπαλλήλους του Γενικού Λογιστηρίου του Κράτους, με σκοπό την έρευνα των αρχείων της Υπηρεσίας που αφορούν στον Α’ και στον Β’ Παγκόσμιο Πόλεμο, και την καταγραφή, ταξινόμηση και προστασία του σχετικού αρχειακού υλικού.\nΚαταφέραμε έτσι να ανασύρουμε στοιχεία και δεδομένα από την αφάνεια και τη λήθη πολλών δεκαετιών.\nΗ διαδικασία δεν ήταν εύκολη, καθώς υπήρχαν σημαντικές δυσκολίες.\nΤο σχετικό αρχειακό υλικό δεν ήταν συγκεντρωμένο σε έναν ενιαίο χώρο, ουδέποτε είχε ταξινομηθεί, ούτε φυσικά είχε γίνει προσπάθεια ψηφιοποίησης για την καλύτερη προστασία του από τον χρόνο και τη φθορά.\nΕπίσης, υπήρχαν επιμέρους αρχεία σε άλλες διευθύνσεις και σε άλλες κτιριακές εγκαταστάσεις.\nΤελικά, τον Μάρτιο του 2013, ολοκληρώθηκε, για πρώτη φορά, η καταγραφή και ταξινόμηση του αρχειακού υλικού του Γενικού Λογιστηρίου του Κράτους που σχετίζεται με τις Γερμανικές αποζημιώσεις.\nΥλικό που αποτελείται από 761 φακέλους και δερματόδετους τόμους.\nΒ. Η Έκθεση αυτή διαβιβάστηκε στο Νομικό Συμβούλιο του Κράτους, προκειμένου αυτό να προβεί στη νομική επεξεργασία, αξιολόγηση και στοιχειοθέτηση των αξιώσεων του Ελληνικού Δημοσίου.\nΓ. Στη συνέχεια, τον Μάιο του 2014, ο τότε Αναπληρωτής Υπουργός Οικονομικών προέβη στη σύσταση Ειδικής Επιτροπής για τον προσδιορισμό του ποσού των αξιώσεων του Ελληνικού Δημοσίου από τις γερμανικές επανορθώσεις και το κατοχικό δάνειο.\nΚαι αυτό, προκειμένου το Νομικό Συμβούλιο του Κράτους να διατυπώσει, όπως προβλέπει το Σύνταγμα και η Νομοθεσία, πρόταση χειρισμού της υπόθεσης λόγω του ιδιαίτερου ιστορικού, πολιτικού και νομικού ενδιαφέροντός της.\nΣτην ειδική αυτή Επιτροπή συμμετείχαν στελέχη του Γενικού Λογιστηρίου του Κράτους, της Τράπεζας της Ελλάδας και του ΟΔΔΗΧ.\nΤο έργο της Επιτροπής ολοκληρώθηκε στις 30 Δεκεμβρίου του 2014.\nΣυνεπώς, την περίοδο 2012-2014, το Γενικό Λογιστήριο του Κράτους, του οποίου είχα την τιμή να είμαι ο πολιτικός Προϊστάμενος, ολοκλήρωσε, με σοβαρότητα, υπευθυνότητα και μεθοδικότητα, μακριά από επικοινωνιακές πομφόλυγες, ένα σοβαρό έργο.\nΚαι το ολοκλήρωσε με επιτυχία.\nΌπως αρμόζει σε ένα σοβαρό κράτος, όπως η Ελλάδα, και σε ένα έθνος, όπως των Ελλήνων.\nΣυμπερασματικά, η ξενάγηση στις σελίδες του βιβλίου είναι ιδιαίτερα ενδιαφέρουσα και χρήσιμη αφού μέσα από βιώματα και αναμνήσεις τιμά τη μνήμη των θυμάτων, περιγράφοντας με φωτογραφίες, κείμενα και πίνακες ζωγραφικής τις θηριωδίες του φασισμού στη χώρα μας.\nΓια αυτό το λόγο εύχομαι ολόψυχα, το ανά χείρας βιβλίο να βρει την ανταπόκριση που προσδοκά ο συγγραφέας, και να διαβαστεί, να μελετηθεί καλύτερα, από πολλούς, όσο γίνεται περισσότερους…\n2022-06-18 Τοποθέτηση στην παρουσίαση του βιβλίου του Ανδρέα Ανδρουλιδάκη\n18 Ιουνίου, 2022 / In Δελτία Τύπου, Εκδηλώσεις, Κύριο Θέμα, Ομιλίες-Χαιρετισμοί, Φθιώτιδα / By author / Δεν επιτρέπεται σχολιασμός στο Τοποθέτηση Υπουργού Οικονομικών στην παρουσίαση του βιβλίου του Ανδρέα Ανδρουλιδάκη | 18.6.2022


τεστ - SpoilerAlert.gr\nAdded by spirou on January 3, 2015\nΓια όσους δεν έχουν δει την Λάμψη (του Stephen King, όχι του Φώσκολου με τον Γιάγκο Δράκο) περιέχει σπόϊλεριές.\nΔεν είμαι αρνητικά προκατειλημμένος απέναντι στον Stanley Kubrick. Έμεινα με ανοιχτό το στόμα στο φαντασμαγορικό Space Odyssey (και θεωρώ ότι σχεδόν πενήντα χρόνια μετά δύσκολα μπορεί κάποιος να το πλησιάσει από όλες τις απόψεις) , λάτρεψα το Κουρδιστό Πορτοκάλι και το Full Metal Jacket. Όντας φαν του Στέφανου Βασιλείου (AKA Stephen King) όμως πρέπει να ομολογήσω ότι κατακρεούργησε το πρωτογενές υλικό. Για αυτό το λόγο άλλωστε και ο King δεν έκρυψε ποτέ την δυσαρέσκειά του για την εκδοχή του Kubrick.\nΥπάρχουν δύο “κινηματογραφικές” εκδοχές του βιβλίου. Η πρώτη, του Stanley Kubrick Που βγήκε το 1980 και η δεύτερη, σε σκηνοθεσία Mick Garris (σε άμεση συνεργασία με τον King) που παίχτηκε σε μορφή τηλεταινίας το 1997. Το δεύτερο είχε το αβαντάζ της έλλειψης περιορισμού σε χρονική διάρκεια σε σχέση με το πρώτο.\nΟι απόψεις που ακολουθούν δεν είναι καθόλου αντικειμενικές!Υπόθεση\nΟ Jack Torrance προσπαθώντας να ξεφορτωθεί μια και καλή το πρόβλημα του αλκοολισμού του, δέχεται την θέση του χειμερινού συντηρητή του ξενοδοχείου Overlook στα βουνά του Κολοράντο. Ένα ξενοδοχείο που στα πολλά χρόνια λειτουργίας του έχει δει αρκετά εγκλήματα και μυστικά. Τον Jack ακολουθούν η γυναίκα του (Wendy) και ο γιος του (Danny – Doc Torrance). Ο γιος του, εκτός από εξαιρετικά έξυπνος για την ηλικία του, έχει και μια σειρά από άλλα χαρίσματα. Διαβάζει σκέψεις και μπορεί να δει γεγονότα πριν συμβούν ή πολλά χρόνια αφότου έχουν συμβεί. Σάϊκικ που λέμε κι εμείς στο χωριό μου. Ικανότητα που, σύμφωνα με τον επίσης χαρισματικό, μάγειρα του ξενοδοχείου Dick Halloran κάποιοι το αποκαλούν Λάμψη. Όπως ο Dick εκμυστηρεύεται στον Danny, όταν η οικογένειά του πάει να εγκατασταθεί για τον χειμώνα στο ξενοδοχείο, αρκετά από τα θύματα των εγκλημάτων που έχουν γίνει στο ξενοδοχείο εξακολουθούν να περιφέρονται εκεί σαν φαντάσματα. Το ξενοδοχείο αδειάζει και οι πρωταγωνιστές μένουν μόνοι στους τεράστιους χώρους του. Οι “ένοικοι” του ξενοδοχείου αντιλαμβανόμενοι την δύναμη του Danny, κάνουν ότι μπορούν για να την αποκτήσουν έτσι ώστε να μπορέσουν να ζωντανέψουν ξανά. Μεταξύ άλλων, θα οδηγήσουν στην τρέλα τον Jack και θα κάνουν ότι μπορούν για να τον πείσουν να μην φύγει από το ξενοδοχείο, παρά την έντονη επιθυμία και ανησυχία της γυναίκας του. Τελικά, όταν ο Jack φτάσει στα όριά του, σε σημείο να κυνηγάει την οικογένειά του με ένα τσεκούρι (κατά τον Kubrick) ή ένα γιγάντιο σφυρί του croquet (κατά τους King / Garris), η Wendy με τον Danny θα καταφέρουν να ξεφύγουν με την βοήθεια του Dick Halloran ο οποίος έλαβε εγκεφαλικό sms (!!!) από τον Danny σε απόσταση χιλιάδων χιλιομέτρων και επέστρεψε να τους βοηθήσει. Η πρώτη ταινία κλείνει με τον θάνατο του Jack Torrance στα χιόνια από το κρύο. Η δεύτερη, δείχνει τον Jack να βοηθάει την γυναίκα του με το παιδί του να αποδράσουν, αφήνοντας τον παλιό λέβητα του ξενοδοχείου να εκραγεί με εκείνον μέσα.\nΑκολουθεί κρας τεστ:\nJack Torrance1)Jack Nicholson vs 2)Steven Weber\n1) Η επιτυχία της πρώτης ταινίας οφείλεται κατά βάση σε αυτόν. Κάποιες από τις αξέχαστες στιγμές είναι ad-libbed (αυτοσχεδιασμός) του Nicholson. Αποκορύφωμα η κλασσική πλέον σκηνή με το σπάσιμο της πόρτας και το “Heeeeeeeeeeeeeeeeeere’s Johnny!!!”. Παρ’όλα αυτά για κάποιο λόγο μου έδινε την εντύπωση ότι ο Kubrick δεν τον άφησε όσο ελεύθερο θα έπρεπε. Εκτός αυτού επειδή ο Kubrick έχει κόψει πάρα μα πάρα πολύ υλικό για να γίνει η ταινία 2ωρη (λες και γίνεται με 600 σελίδες βιβλίο) η ανάπτυξη του χαρακτήρα του είναι προβληματική. Από την μία μέρα στην άλλη πάει από το φυσιολογικός στο ψυχασθενής. Επίσης ως χαρακτήρας, το σημαντικότερο πρόβλημα του Jack Torrance είναι ο αλκοολισμός. Η προσπάθεια να γίνει καλά είναι αυτό είναι αυτό που τον οδήγησε στο ξενοδοχείο εξ’αρχής. Ο Jack είχε “πέσει” τόσο χαμηλά που είχε σπάσει το χέρι του γιου του, ενώ τον είχαν απολύσει από το σχολείο στο οποίο δίδασκε, γιατί είχε χειροδικήσει εις βάρος μαθητή του. Πάντα τον βασάνιζε η απαξίωση του πατέρα του, που δεν τον θεώρησε ικανό για τίποτα. Τελευταία του ευκαιρία να κάνει κάτι καλό στην ζωή του είναι να τελειώσει το βιβλίο που γράφει και να αποκαταστήσει την σχέση του με την γυναίκα και τον γιο του. Αυτός είναι ο λόγος που βρέθηκε στα βουνά. Στην εκδοχή του Kubrick όλα αυτά δεν αναφέρονται παρά ελάχιστα. Σε αυτό σίγουρα δεν βοηθάει και ο ίδιος ο χαρακτήρας – περσόνα – μουράκλα του Nicholson που από την φύση της έχει μία δόση τρέλας! 2) Φυσικά και δεν υπάρχει καμία σύγκριση μεταξύ των δύο ως ηθοποιών. Παρ’όλα αυτά, επειδή η αφήγηση του Garris είναι ομαλότερη και πιο στρωτή, κατανοείς καλύτερα γιατί ξέφυγε τόσο πολύ ο Jack.\nWendy Torrance1)Shelley Duvall vs 2)Rebecca De Mornay\n1) Ας αρχίσουμε από τα βασικά. Με όλο τον σεβασμό στην Shelley Duvall και το όνομα βαρύ σαν ιστορία που έχει (αν και δεν έχει σχέση με τον Robert Duvall) το πρόσωπό της σου προκαλεί εκνευρισμό εξαρχής. Όταν ο άντρας της λέει “Why don’t you get the f@ck out of here???” του απαντά “Ok, I’ll make you some sandwitches later”. Τρέχει να αποφύγει τον σαλταρισμένο Nicholson και νομίζεις ότι βλέπεις την Μάγια την Μέλισσα. Την βλέπεις και νομίζεις ότι αν ο πιτσιρίκος την γλυτώσει από το τσεκούρι του πατέρα του, θα τον πνίξει αυτή κατά λάθος λέγοντάς του να κρυφτεί στο πλυντήριο. Και μετά να το βάλει στο πρόγραμμα για τα λευκά. Στους 120. Χωρίς μαλακτικό. Βέβαια προς υπεράσπισή της δεν πρέπει να είχε τραβήξει και λίγα από τον Kubrick αν λάβουμε υπόψιν δηλώσεις της σχετικά με τα γυρίσματα της ταινίας: “For a person so charming and so likable – indeed lovable – he can do some pretty cruel things when you’re filming. Because it seemed to me, at times, that the end justified the means. I wouldn’t trade the experience for anything. Why? Because of Stanley, and it was a fascinating learning experience. But I wouldn’t want to go through it again.”2) Εκτός του ότι γράφει καλύτερα στην κάμερα, ταιριάζει περισσότερο με την περιγραφή της Wendy του King. Ξέρεις ότι θα έκανε τα πάντα για τον γιο της ακόμα και αν αυτό σημαίνει ότι πρέπει να εναντιωθεί στον ίδιο της τον άντρα με όσα μέσα διαθέτει.\nDanny TorranceDanny Lloyd vs Courtland Mead\nΓια να το θέσω κομψά, και τα δύο πιτσιρίκια είναι εξίσου ταλαντούχα με γκεστ σταρ πιτσιρίκου στην άλλη Λάμψη (του Φώσκολου αυτή την φορά) που ρωτάει τον Γιάγκο Δράκο αν είναι ο πατέρας του. Παρ’όλα αυτά στην μεταφορά του, ο Kubrick έχει επιλέξει να παρουσιάσει τον Danny αρκετά λιγότερο ευφυή από όσο είναι στην “πραγματικότητα”. Ο Danny υποτίθεται ότι ήταν αρκετά πιο έξυπνος από την ηλικία του ενώ επίσης δεν δίνεται ιδιαίτερη έμφαση στις “ικανότητές” του (Ψψψψψψψψψστ κυρ Στάνλεϊ, ο τίτλος είναι Η ΛΑΜΨΗ γκαντέμιτ, όχι “Το ψυχάκι, η υστερική και το σκασμένο τους πάνε στα χιόνια”).\nDick Halloran1)Scatman Crothers vs 2)Melvin Van Peebles\n1) Πιθανότατα ήταν καλός ηθοποιός. (Κάπου αλλού, όπως στην “Φωλιά του κούκου”.) Παρ’όλα αυτά δεν μου έκανε καμία εντύπωση. Η δε σκηνή που μιλάει με τον Danny (και υποτίθεται ότι εξηγεί σε μεγάλο μέρος την υπόθεση της ταινίας) θυμίζει Χάρρυ Κλυνν στον ρόλο του Αρτέμη. 2) Ο μικρός θεούλης 60άρης που ετοιμάζεται να πάει διακοπές στο Μαϊμι και τον φαντάζεσαι να ζητάει από τις νοσοκόμες να του παίρνουν συνέχεια την πίεση για να κάνει μπανιστήρι. Μαγκάκος και συμπαθέστατος.\nΌπως είπα και στην αρχή, δεν μπορώ να είμαι αντικειμενικός, λόγω κολλήματος και χρόνιας λατρείας του Stephen King. Για παράδειγμα μια φορά τον χρόνο, με θρησκευτική ευλάβεια βλέπω το Stand. Ναι αυτό το πεντάωρο που είναι σαν ταινία του Αγγελόπουλου που πεθαίνουν όλοι. (Ελπίζω ότι η επερχόμενη κανονική ταινία που είναι στα σκαριά θα μας αποζημειώσει).\nΣαν κατακλείδα μπορώ να πω ότι η τηλεταινία (παρ’όλο που δεν είχε τα εντυπωσιακά πλάνα του Kubrick ή την καταπληκτική σκηνή με το ποδήλατο) με κράτησε πολύ περισσότερο. Το πρώτο ήταν βαρύ χωρίς λόγο.\nΌπως και να’χει το γούστο είναι τελείως υποκειμενικό και μπορεί κάποιοι από εσάς να διαφωνείτε (μπορεί να έχετε και δίκιο)\nΓια να κλείσω και με τα λόγια του ποιητή…\n“Ούτω πως και αι ταινίαι τέχνης. Πίστευε και μη ερεύνα. Πετάει ο γάιδαρος; Πετάει. Να σε δώκω τη Σαχάρα να με δώκεις το Σουεζ; Διότι τέχνη ίσον νόημα: Ποιος έριξε το πέναλτι και μου ‘κλεισε το σπίτι. Γιατί να κλαίει το μωρό αφού φοράει πάνα. Πρέπει να τα σακουλεύεσαι τα ψηλά νοήματα… Αλλιώς πως, κάτσε σπίτι σου ρίξε πασέντζα και ασ’ τα επίλοιπα απάνω μας. Γιατί εμείς την ανθιζόμαστε ρε μάγκα τη φτιάξη… Γουστάρουμε περί Μεγά Αλέξαντρο, γουστάρουμε περί καταραμένος όφις, σουβλίστε τους, πλακώστε τους και τα τοιαύτα… Γουστάρουμε περί ταινίαι τέχνης… Καπέλο μας.”\nThe Red Drum Getaway: Όταν ο Hitchcock συνάντησε τον Kubrick\nTo Mute θα διαδραματίζεται στο σύμπαν του Moon ;!;\n20 Χρόνια μετά την επανέκδοση των Star Wars\nΑνασκόπηση Βιβλίων 2017 – Βιβλιοσκώληκες ep.89 - January 4, 2018\nZombie Walk Athens 2018 στο Σύνταγμα - January 4, 2018\nΓρα-Γρου – Βιβλιοσκώληκες ep.88 - December 29, 2017


Ο απρόβλεπτος υποψήφιος για την ηγεσία των Γερμανών Χριστιανοδημοκρατών | Η ΚΑΘΗΜΕΡΙΝΗ\n19.02.2020 • 20:38\nΒΕΡΟΛΙΝΟ. Κάποτε ο Νόρμπερτ Ρέτγκεν είχε αποπεμφθεί κακήν κακώς από το υπουργικό συμβούλιο της Ανγκελα Μέρκελ. Τώρα ο Χριστιανοδημοκράτης ( CDU) πολιτικός φιλοδοξεί να την διαδεχθεί στην ηγεσία του κόμματος. Ο πρώην υπουργός Περιβάλλοντος από τη Βόρεια Ρηνανία Βεστφαλία ανακοίνωσε την επίσημη υποψηφιότητά του, την πρώτη επίσημη, καθώς οι υπόλοιποι επίδοξοι αντικαταστάτες της Μέρκελ ακόμη εμφανίζονται να το σκέφτονται. «Δεν πρόκειται μόνο για μια απόφαση που αφορά στην ηγεσία του κόμματος, αλλά για το χριστιανοδημοκρατικό ιδεώδες του εθνικού μας μέλλοντος και τη στρατηγική τοποθέτηση του CDU», είπε ο Ρέτγκεν στη συνέντευξη Τύπου που έδωσε. Ο πρώτος επίσημος υποψήφιος για την ηγεσία του CDU δήλωσε ενοχλημένος από τις «αδιαφανείς», όπως είπε, διευθετήσεις της σημερινής επικεφαλής του κόμματος, Ανεγκρετ Κραμπ Κάρενμπαουερ, με τους τρεις πιθανούς διεκδικητές του πόστου, τον Αρμιν Λάσετ, τον Φρίντριχ Μερτς και τον Γιενς Σπαν. «Δεν έχω πειστεί» (για τη διαδικασία), είπε χαρακτηριστικά ο Ρέτγκεν.\nΗ ΑΚΚ είχε το πρωί της Τρίτης συνάντηση με τον Μερτς, ενώ για σήμερα έχουν προγραμματιστεί επαφές με τον Λάσετ και τον Σπαν. Ο Ρέτγκεν περιέγραψε τη διαδικασία με το κλείσιμο μίας ζακέτας. «Οταν ξεκινάμε να κουμπώνουμε λάθος από το πρώτο κουμπί, είναι βέβαιο ότι δεν θα βγει κάτι», σχολίασε. Κατά τη γνώμη του το βασικό διακύβευμα είναι να διασφαλιστεί ότι το κόμμα θα επιστρέψει σε ποσοστά άνω του 30%, ενώ επέμεινε ότι η Μέρκελ πρέπει να παραμείνει στην καγκελαρία ως τις επόμενες εκλογές, το 2021. Είναι αδύνατον να περιμένουμε ως το τέλος του χρόνου για την ανάδειξη νέου προέδρου του κόμματος, έσπευσε ωστόσο να προσθέσει. «Αυτό είναι αδιανόητο», υπογράμμισε, απορρίπτοντας την ιδέα να συμβεί αυτό στη διάρκεια του καθιερωμένου συνεδρίου του CDU. Ο ίδιος πρότεινε να πραγματοποιηθεί έκτακτο συνέδριο, σαφώς πριν τις καλοκαιρινές διακοπές. Ιδεολογικά εκτιμά ότι το CDU πρέπει να παραμείνει και να ενισχυθεί μάλιστα ως «Κόμμα του Κέντρου», ορθώνοντας διαχωριστικές γραμμές τόσο προς τα δεξιά, όσο και προς τα αριστερά, αν και προειδοποίησε ότι η ξενοφοβική AfD και το Κόμμα της Αριστεράς δεν είναι δυνατόν να εξισώνονται.\nΑξίζει να σημειωθεί ότι ο Χριστιανοδημοκράτης πολιτικός ήταν υπουργός Περιβάλλοντος από τον Οκτώβριο 2009 ως το Μάιο 2012. Οταν άρχισε να στρέφει το ενδιαφέρον του στην τοπική πολιτική σκηνή του κρατιδίου του, τη Βόρεια Ρηνανία Βεστφαλία (πρώτη διεκδικώντας την ηγεσία του CDU στο κρατίδιο και στη συνέχεια την πρωθυπουργία του), η καγκελάριος ενοχλήθηκε και το 2012 τον απομάκρυνε από το θώκο του, καλώντας τον να επιλέξει τη δραστηριοποίησή του εκεί.\nΟ Πούτιν παραδέχεται ότι η ζωή με 160 ευρώ είναι δύσκολη…\nΙταλία: Πιθανή η αποχώρηση Ρέντσι από την κυβερνητική πλειοψηφία, με αβέβαιες πολιτικές εξελίξεις\nΗ Αγκελα Μέρκελ δεν θέλει να αναμειχθεί στη διαδικασία εκλογής νέας ηγεσίας του CDU